Euskara Normalkuntza Zarauzko Antoniano Ikastetxe Politeknikoan | Soziolinguistika Klusterra\nAtarikoa » Euskara Normalkuntza Zarauzko Antoniano Ikastetxe Politeknikoan\nEuskara Normalkuntza Zarauzko Antoniano Ikastetxe Politeknikoan\nHurrengo urteari begira, Batxilergoan eta Lanbide Heziketan normalkuntza plana ezartzeko asmoa dugu. Horretarako ezin bestekoa izango dugu azken hilabete hauetan, Hizkuntza Psikopedagogia ikasle batek gure ikastetxean egiten diharduen “Hizkuntza egoeraren diagnosia eta hezkuntza eleaniztasunerako bideak” proiektua.\nIkastetxe baten lanak bere inguruan duen gizartearengan izan behar duen eragina kontuan harturik, gure ikastetxeak bi modutako ekintzetan parte-hartze zuzena izan nahi du: batetik, Berritzeguneetatik sortu zen “Euskara Lanbide Heziketan” euskal gizartean eztabaidarako langaia dokumentuaren sorreran parte hartuz, eta bestetik, Urola-Kostako eskualdeko mankomunitateak bultzatutako enpresen normalkuntza planean ere parte hartuz.\nGure gaur egungo ikasleak dira etorkizuneko gizartea osatuko dutenak. Hau garbi dugularik gure ikasleekin, arlo honetan egiten dugun lan guztiak izango du etorkizunean bere eragina gizartean. Izanik gure Lanbide Heziketako ikasleak, nagusiki, eskualdeko enpresetan lanean jardungo diren langileak dira eta hauen eskaeragatik bakarrik ikusi daiteke enpresen benetako euskalduntzea eta normalizatzea.\nZarauzko Antoniano Ikastetxe Politeknikoa, 90 urte hezkuntzan daraman ikastetxe bat da. Hasiera batean, garaiko “Escuela de Arte y Oficios” bezala hasi zen eta 1954garren urtean “Escuela Profesional Obrera” bihurtu zen. Ordutik hona Lanbide Heziketa ikasketak ez ezik, hezkuntza arloko beste etapak ere lantzen ditu: Haur Hezkuntza, Lehen Hezkuntza, Derrigorrezko Bigarren Hezkuntza, Batxilergoak eta erdi eta goi mailako Heziketa Zikloak. Guztira 1100 ikasle eta 100 langile inguru dituen ikastetxe bat gara, gaur egun.\nAntoniano Ikastetxe Politeknikoak duen hezkuntza eskaintza osoa D ereduan egin daiteke, DBH eta Batxilergo batzuetan (Teknologia eta Zientzia arloetan) ikasketak B ereduan ere egin daitezkeelarik.\nIkastetxeko langileen %94ak euskaldun perfila du, irakasle zein jendearekin harremana duten ez –irakasleen artean (administrazioa, idazkaritza, jangela) kopuru hau %100 delarik.\nIKASTETXEAREN EUSKARATZE UNEAK\nDenengatik jakina da Frantziskotarrak, eskola honen titular eta jabeak, euskara eta euskal kulturagatik izan duten kezka eta arreta berezia. Behin trantsizio demokratikoa hasita, beraiek zuten asmo hori eskola honetan gauzatzeko pausuak ematen hasi ziren eta euskarazko ikasketa eskaintza egiten hasi ziren maila desberdinetan.\nBestalde, testu ingurua aldatzen joan den heinean, ikastetxeak, sortutako erronka desberdinei aurre egin behar izan die. Zarautz zein Urola-Kosta eskualdea ere euskaldundu egin dela esan beharra dago. Era berean, bertakoen betiko euskalduntze saiakerei esker, 60 eta 70 hamarkadan lan bila etorritako etorkin gehienak beren seme-alabak euskarazko hezkuntzan murgiltzera jo dute. Honek eskualdeko jendea hezkuntza ikasketak euskara hutsean eskatzera bideratu ditu eta ikastetxeak, noski, eskaera hori betetzera. Hau horrela, gure ikastetxea DBH, Batxilergoa, eta erdi eta goi mailako Heziketa zikloetan ikasleak hartzen dituen ikastetxe bat izaki, hizkuntza eredu aldaketa hori areagotu egin behar izan dela esan genezake.\nGuzti honengatik, Antoniano Ikastetxe Politeknikoa bere eskaintza euskalduntzen joan da, egungo egoerara iritsi arte. Euskalduntze prozesu hau, Lanbide Heziketan gauzatu da beranduen. Ikastetxearen euskalduntze prozesuarekin batera, LOGSE legearen hezkuntza sistemako erreforma jarri zen martxan. Honek Lanbide Heziketan aldaketa izugarriak ezarri zituen: hiru urteko formazioa bi urtera pasatzen zen, ikasketak erabat espezializatu eta aldatzen joan ziren, goi mailako ikasketa eredua sartzen zen gure ikastetxeetan, eta abar. Beste erremediorik gabe, aldaketa hauek gauzatzeari eman zitzaion lehentasuna eta euskalduntze prozesuak itxaron egin behar izan zuen. Behin erreformak martxa hartu zuenean, eskaintza D eredura pasatzeari ekin genion.\nEUSKALDUNTZE BIDEA ETA EGUNGO EGOERA GUREAN\n1994 urtean, ordurarte euskalduntze bidean egindakoak kontuan hartu eta analisi sakon bat egin zen. Orduz geroztik, gure eskolako misioan jasotzen da euskara eta euskal kulturaren sustapena eta defentsa, gure egin beharretan garratzitsuenetakoa dela. Hortik aurrerakoan, gure gestio planeko lerro estrategikoen barnean dago eskola euskalduntzea eta, horretarako, urtero ekintza desberdinak planifikatzen dira.\nEkintza horien barnean daude bai kontratazio politika, non beti irakasle euskaldunen perfila bilatzen den kontratazio berrietan, bai eta formazio planen garapena ere, non bertako irakasleen trebakuntza bultzatzen den.\nHorrez gain, ikastetxeen euskara normalkuntzan aurrera egiteko, Ulibarri programa jartzen da martxan, Haur Hezkuntza eta Lehen Hezkuntzan hasiera batean. Aurreko urtean, eta ikasleek Eskola Kontseiluan eginiko ekarpen baten ondorioz, programa horren diagnosia ikastetxe osora zabaltzeko erabakia hartu eta aurrera eramaten da. Diagnosi horren emaitzen arabera, gure ikastetxean euskararen agerpena eta ezagutza maila %75,12 da eta erabilpen indizea berriz %67,56.\nUlibarri programak emandako emaitzak kontuan izanik, lehen etapetan egiten diren planak DBH mailara zabaltzeko erabakia hartu da. Aurtengo ikastetxeko gestio planeko ekintza zerrendan zehazten den bezala, Batxilergoa eta Heziketa Zikloak hurrengo urteetarako utziaz. Ekintza horien emaitza batzuk izan dira: Euskara astea antolatzea edo Zarauzko Udaletxeak antolatzen duen Salbatore Mitxelena sarietan gure ikasleek inoiz baino sari gehiago jasotzea.\nGuzti honez gain, euskarazko materialgintzan eginiko lana ere ez da ahuntzaren gau erdiko eztula. Lanbide Heziketako etapan izan ezik, beste etapetarako materiala lortzea ez da zaila izan, argitaletxeek horretan lan handia egin bai dute. Lanbide Heziketan ordea, errentagarritasunik aurkitzen ez diotela eta, euskarazko materialik apenas existitzen da. Gure ikastetxeak arlo honetan bi apustu egin ditu: Horietan lehena, irakasleak eurak, material itzulpen eta sortze lanetan jartzea izan da eta bigarrena, aliantzak ezartzea izan da, gu kide gaituen HETEL elkarteak eta IKASLAN elkarteak materiala euskalduntzeko martxan jarritako Lanbide Ekimena planean parte hartuz, euskalduntze lan hau, gure irakasleengan bakarrik uztea, lan gehiegizkoa baitzen.\nHezkuntza Saileko eta Gipuzkoako Foru Aldundiako diru laguntza jaso duen lau urteko plan honi esker, zikloetarako euskarazko materialgintzari aurrerakada nabarmena eman zaio. Funtsean, elkarteetako teknikariak bildu eta materialen selekzioa egin dute, ziklo guztietako moduluak (ikasgaiak) kontuan hartuz. Elhuyarrek itzulpen lanak bere gain hartu ditu eta aukeratutako material hori itzuli du. Euskaratutako material hori sarean kokatu da, eta egun irakasleek eskura dute, bere erara moldatu eta jasotzeko. Era honetara, gure irakasleek izan duten neurriz gaineko lana, erabat erraztu zaie.\nHurrengo urteari begira, Batxilergoan eta Lanbide Heziketan normalkuntza plana ezartzeko asmoa dugu. Horretarako ezin bestekoa izango dugu azken hilabete hauetan, Hizkuntza Psikopedagogia ikasle batek gure ikastetxean egiten diharduen “Hizkuntza egoeraren diagnosia eta hezkuntza eleaniztasunerako bideak” proiektua. Ikasle honen lanak lehendik eginiko diagnosia baieztatuko du, gelaz gelako lana eginez eta euskalduntze bideaz gain beste hizkuntzetan (gaztelera, ingelesa) egin dezakegunaren lerro nagusiak markatuko dizkigu.\nGURE PARTAIDETZA GIZARTEAREN EUSKALDUNTZEAN\nLehenengo ekimenetik hausnarketarako eta eztabaidarako langaia sortu zen. Lan hau egin genuenok kontziente ginen gaia ez zela lan honekin agortzen, eta arrasto nagusienen zertzeladak baino ez zituela irudikatzen. Dokumentu horretan, Euskara Biziberritzeko 1998ko Euskal Gobernuaren Plan Nagusia, hizkuntzen trataera Lanbide Heziketan, eta euskaraz ikasteko eskubideetaz hausnartzen zen lehenbizi. Ondoren, zailtasunak eta konponbideak eztabaidatuz, plan estrategiko baten zirriborroa eta hau gauzatzeko prozedurak ezarri ahal izan genituen. Egia esan, dokumentu honi ez zitzaion merezi adina garrantzia eman bere garaian.\nBestalde,aurretik esan bezala, eskualdean martxan jarritako enpresen normalkuntza planean parte hartu genuen. Plan horren aurre diagnositikoak gure eskualdeko enpresetan euskara ezaguera altua dela esaten badu ere, erabilpen maila minimoetan dabilela agerian uzten du. Lan honetan zera ikusi dugu garbi ikastetxekoen artean: nahiz eta lan munduaren inguruan gauden agente guztiak (sindikatuak, ikastetxeak, udaletxeak) normalkuntza planean parte hartu, enpresek heurek, honen beharra ikusten ez duten bitartean zer egin handirik ez dagoela edo eta pausu txikiak bakarrik eman daitezkeela euskalduntze bidean.\nAurreko guztia kontutan hartuta etorkizunean ere aurrera egin beharra ikusten dugu argi eta garbi eta hori dugu asmoa gainera. Horretarako etorkizunerako bi estrategi lerro garbi ikusten ditugu hurrengo urteetarako:\n1. Lanbide Heziketako normalkuntza plan sakon bat martxan jartzea. Ditugun eta izango dugun diagnostikoetatik abiatuz hurrengo urteetarako plan bat diseinatu eta martxan jarriko dugu. Hurrengo urteetako gestio planetan, orain dugun eskola euskalduntze lerro estrategiko zabalagoaren barnean kokatua.\nPlan honen barruan kokatu beharko dira gaur egun aurrera daramazkigun langileen formazio eta trebakuntza ekintzak, zein materialgintzan egiten ari garen ahalegin guztia. Azken honetan sartu beharko dira, egun teknologi berrietan sortzen ari garen material pedagogikoak ere, hasieratik, euskaraz eskura egon daitezen.\n2. Gizartea euskalduntzen jarraitu. Ikastetxean dauden ikasleen bitartez lortu beharreko helburu bat izango da hau. Gure gaur egungo ikasleak dira etorkizuneko gizartea osatuko dutenak. Hau garbi dugularik gure ikasleekin, arlo honetan egiten dugun lan guztiak izango du etorkizunean bere eragina gizartean. Izanik gure Lanbide Heziketako ikasleak, nagusiki, eskualdeko enpresetan lanean jardungo diren langileak dira eta hauen eskaeragatik bakarrik ikusi daiteke enpresen benetako euskalduntzea eta normalizatzea.\n51. 2004ko ekaina. Lanbide heziketa eta euskara


Ibaigane Ikastetxeko kudeatzaileek zentruaren itxiera iragarri dute | LAB SINDIKATUA\nIrakaskuntza Gizarte ekimeneko ikastetxeak Ibaigane Ikastetxeko kudeatzaileek zentruaren itxiera iragarri dute\nIbaigane Ikastetxeko kudeatzaileek zentruaren itxiera iragarri dute\nLAB Sindikatuak gogor salatu nahi du Ibaigane Ikastetxeko kudeatzaileek zentrua ixteko hartutako erabakia. Ibaigane Fundazioak diru publikoaren kudeaketa oso txarra egin ostean 40 langile eta 300 ikaslek pairatu behar dituzte ondorioak. Hau da; 40 langile kalera eta 300 bat familia ikastetxe gabe.\nIBAIGANE IKASTETXEAN KALERATZERIK EZ!\nLANGILEEN BIRKOKAPENA ORAIN!!\nAste honetan Ibaigane Ikastetxeko kudeatzaileek zentruaren itxiera iragarri dute. LAB Sindikatuak gogor salatu nahi du hartutako erabakia eta itxiera horren errudunak:\nIbaigane Fundazioa: Errudun nagusia, egindako kudeaketa kaxkarragatik. Diru publikoaren kudeaketa oso txarra egin ostean eta gardentasun ezarekin, 40 langile eta 300 ikasle pairatu behar dituzte ondorioak. Hau da; 40 langile kalera eta 300 bat familia ikastetxe gabe.\nKristau Eskolak: Euren utzikeriagatik. Jakinda, Ibaigane ikastetxearen egoera larria zela, aurretik neurririk ez hartzea. LAB Sindikatuak zentro honen egoeraz informazioa eskatu duenean Kristau eskolak sahiestu du erantzuna. Zintzotasun falta erakutsi dute\nELA Sindikatuaren utzikeriagatik. nabaria izanik azkenengo urteetan ikastetxeak arazo ekonomikoak zituela, berria eztanda egin arte ELAko komiteak ez du hatzamar bat ere mugitu egoera honetara ez heltzeko. gainera azkenengo lau urteetan 17 lanpostu galdu dira ikastetxe horretan.\nZeren zain egon dira akordio batera heltzeko non langile guztien lanpostuak mantenduko ziren eta zentruaren bideragarritasuna?. Zenbat langile langabe eta ikastetxeen itxiera gehiago gertatu beharko dira?\nEusko Jaurlaritza, PSE Gobernuarekin neurri murriztatzaileak hasi ziren eta PNVk politika berdinei segida eman dizkio. Agerian gelditu da politika hauek agorturta daudela eta Hezkuntza Lege berri baten beharrean gaudela. Lege berri honek bere barnean sistemaren finanziazioaren gakoa konpontzen ez duen bitartean arazoa errepikatuko da. Horretaz gain Eusko Jaurlaritzak itundutako zentruei ematen dien diru publikoa, kontrolpean eduki behar ditu horrelako kudeaketa kaxkarrak ekiditzeko.\nLAB sindikatuak, Ibaigane ikastetxean dagoen afera, Gizarte Ekimeneko Ikastetxeeetan azkenengo urtean bizi izandako gatazkarekin lotura duela uste du. LABek gatazka honetatik ateratzeko helburuak betidanik argi izan ditu eta honek batasun sindikaletik ateratzera eraman gintuen.\nPlanteamendu ekonimizistetatik haratago akordio integraletara jo behar genuen. Hau da; zorraren ordainketaren negoziazioaz gain, lanpostuen defentsan, Eusko Jaurlaritzari interpelazioa, Ikastetxeen kudeaketa parte hartzailea eta zuzena izatea, gardentasunaren bidean sakonduz, eta EAErako sektoreko lan hitzarmena.\nLABen helburu nagusia enpleguaren defentsa izan da beti ; KALERATZERIK EZ EGOTEA, LANGILE GUZTIEN BIRKOKAPENA ETA LAN HITZARMENA SEKTOREKO LANGILE GUZTIENTZAKO eta horrela jakinarazi genien maiatzaren bukaeran gizarte ekimeneko patronal guztiei enpleguaren aldeko akordioa eskainiz .\nKasu honetan, Kristau Eskola eta Ibaigane Fundazioari ibaiganeko langile guztiak birkokatuak izatea beste ikastetxe batzuetan exijitzen diegu.


Mikel Iraeta: "'Oinatzak' lanean bidaia bat sortzea zen nire asmoa, bidaia lasai bat" - Azkoitia - Maxixatzen.eus\nMikel Iraeta: "'Oinatzak' lanean bidaia bat sortzea zen nire asmoa, bidaia lasai bat"\nIhintza Elustondo 2021-01-06 16:29\nMikel Iraeta (Azkoitia,1992) musikariak Oinatzak lana kaleratu berri du. Bakarka egindako bigarren lana du hau azkoitiarrak. Disko osoan instrumentu nagusia pianoa dela azaldu du. Iraetaren zortzi abesti biltzen dituen Oinatzak lanaren produkzio lanak Alberto Martinezek egin ditu eta azala Itxaro Iraetak. Interneteko hainbat plataformatan dago entzungai.\nOinatzak lehen luzea kaleratu berri duzu. Nondik sortu da proiektua?\nAsko disfrutatzen dut musika egiten. Pianoa jotzen hasi eta orduak hegan joaten zaizkit. Askotan, inprobisazio horiek grabatu egiten ditut, eta gehien gustatzen zaizkidan zatiak hartzen ditut. Era horretan, ideia asko gordeta nituela ikusi nuen eta horiek lantzen hasi nintzen. Beraz, Oinatzak nahiko natural atera den diskoa izan da.\nAzaroan argitaratu zenuen zure bakarkako lehen lana: Isha. Nolatan hain azkar beste disko bat?\nUste baino azkarrago amaitu dut disko berri hau. Iazko urtarrilean pianoko klaseetara joaten hasi nintzen; eta han irakasleak bidalitako ariketak egiteko orduan ideia asko atera zitzaizkidan. Konturatzerako, esku artean disko bat nuela ohartu nintzen, eta kaleratzea erabaki nuen.\nIsha lanaren bide bera jorratu al duzu azken lan honetan? Zerk ezberdintzen ditu lan hura eta kaleratu berri duzuna?\nAurreko diskoan ez neukan garbi zer motatako musika egin nahi nuen. Beraz, esperimentatzen ibili nintzen pixka bat. Behin hura kaleratu nuenean konturatu nintzen zein estilotan sentitzen nintzen eroso. Behin hori jakinda, aurrekoan ez bezala, estilo jakin horren bila joan naiz lan berri hau egiterakoan. Beraz, bi lanen arteko aldea hor dago, oraingoan zerbaiten bila joan naizela.\nNola deskribatuko zenuke Oinatzak diskoa?\nNahiko intimoa eta goxoa dela esango nuke, sentimenduz betea.\nZortzi abesti ditu lanak. Antzeko ezaugarriak al dituzte abestiek beren artean?\nPianoa da instrumentu nagusia disko osoan zehar. Orokorrean, kantek antzeko esentzia dutela esango nuke, batzuk elektronikoagoak dira eta beste batzuk klasikoagoak. Lan osoak, baina, koherentzia bat du.\nNola sortzen dituzu abestiak?\nPianoarekin hasten naiz ia beti abestiak sortzen. Melodia nagusiak hor sortzen ditut eta ondoren, jolasean hasten naiz sintetizadoreekin. Orain arte oso inpultsiboa izan naiz, egun berean hasi eta bukatzen nituen abestiak. Lan berri honetan, baina, pixkanaka mimatzea erabaki dut.\nFilm bateko soinu banda gogorarazten du diskoak. Ez al zaizu hala iruditzen?\nBatek baino gehiagok esan dit gauza bera. Gustuko dut hori entzutea, gainera. Izan ere, horrek trasmititzen dit diskoa entzun duenak zerbait imajinatu duela edota, agian, norabaitera eramanarazi duela musikak. Hori hala izatea izugarrizko kritika ederra da niretzat.\nEntzuleari zer transmititzen diotela abestiek uste duzu?\nNire asmoa bidaia bat sortzea zen, bidaia lasai bat. Ez dut istorio zehatz bat kontatzen, entzuten duen horrek ikusiko du zer sentitzen duen. Dena den, orokorrean, lasaitasuna transmititzen duela uste dut.\nAbestiez gainera, bideoak ere kaleratu dituzu Oinatzak proiektuaren barruan. Zergatik? Eta zer-nolako bideoak dira?\nIrudien mundua ere asko gustatzen zait, eta pentsatu nuen oso baliabide ona zela lan berrirako egindako musika estiloari laguntzeko. Guztira, bost bideo prestatu ditut: hiru animaziozkoak, programatutako argiekin egindako bat eta zuzeneko beste bat. Bideoetarako animazioak neuk egin ditut, baina gertukoen laguntza ere izan dut; adibidez, ilustrazioak Itxaro Iraetak egin ditu, argien programazioa Iñigo Gonzalez Gontxalok egin zuen eta zuzeneko bideoa Cadizeko [Andaluzia, Espainia] Calle Sonora taldeak grabatu zuen.\nNeuk bakarka egindako lehen kantari Oinatzak izena jarri nion, baina hori inoiz ez dut kaleratu. Ordutik izugarri ikasi dut. Izan ere, kanta berri bat egiten dudan bakoitzean, zerbait berria ikasten dut. Beraz, hein batean, egiten dudan kanta bakoitza pauso bat da niretzat, eta atzera begiratuta, kanta denek arrasto bat uzten didate era batera edo bestera.\nAlberto Martinez aritu da Oinatzaken produkzio lanetan, eta Itxaro Iraetak egin du azala. Zer moduz moldatu zara haiekin?\nAlberto Martinezek inork baino hobeto ezagutzen nau, pertsonalki eta musikalki. Ezer esan gabe hark badaki nolako soinua bilatzen dudan, konfiantza osoa dut harengan. Oso erraza izan da prozesua, eta gustura geratu naiz ematzarekin. Itxaro, berriz, nire arreba da, eta zer esango dut ba hari buruz! Karkar. Zorte handia daukat etxean artista bat edukitzeaz.\nInterneteko hainbat plataformatan entzun daitezke abestiak. Disko fisikorik ateratzeko asmorik ez al duzu?\nEz, oraingoan, formatu digitalean bakarrik aterako dut. Asko pentsatu nuen kontu honetaz, oso ederra baita zuk egindako disko bat esku artean edukitzea. Baina nire egoera pertsonala ondo aztertu ondoren, onena formatu digitalean kaleratzea zela ikusi nuen.\nRo taldeko musikaria ere bazara, eta Zizel proiektua ere baduzu martxan, Alberto Martinezekin batera. Azkenaldian, baina, bakarkako lanak kaleratzera ausartu zara. Zergatik pauso hori?\nZirkustantziak izan direla uste dut. Azken urtean Ro taldetik urrun ibili naiz eta Zizel ere geldirik geratu zen. Oso gustura ibili naiz bakarka musika egiten eta sortutako kantak oso neureak sentitzen nituen. Beraz, nire izenean kaleratzea erabaki nuen. Hala ere, bolada desberdinak edukitzen ditut; orain, esaterako, musika jendearekin egiteko gogoa daukat.


Egoitzetako erabiltzaileak segurtasun baldintza zorrotzetan irten ahal izango dira - Noticias de Gipuzkoa\nEgoitzetako erabiltzaileak segurtasun baldintza zorrotzetan irten ahal izango dira\nGizarte Politikako Departamentuak onartu du "alerta iraunkorrean" jarraitzen dutela\nm. tolosa / javi colmenero 10.08.2020 | 23:43\nHiru emakume Egogain egoitzaren kanpoaldean paseatzen.\ndonostia– Gipuzkoako adinekoen egoitzek egoiliarren kanpoko paseoak berriro hasiko dituzte gaurtik aurrera, "prebentzio eta higiene neurri guztiak zorroztuz eta une oro espazio jendetsu edo itxiak saihestuz".\nGizarte Politikako Foru Departamentuak uztailaren 18an mugatu zuen adinekoak zentroetatik irteteko aukera, gure lurraldean izandako kutsadura kasuen aurrean; erabaki berri horren berri atzo eman zuten ohar baten bitartez, Eusko Jaurlari-tzako Osasun Sailarekin kontsultatu eta aztertu ondoren.\nIrteerek hainbat baldintza bete beharko dituzte: ibilaldi horiek ordu eta erdiko iraupena izango dute gehienez, eta egoiliarrek FFP2 maskara jantzita eraman beharko dute; gainera, "aire zabaleko espazioetan eta egoitzatik gertu" ibili beharko dute.\nBeraz, ibilaldi edo paseo horien helburua beti izango da "nagusiki terapeutikoa", eta adinekoek bakarka edota profesionalek zein hurbilekoek lagunduta egin ahal izango dituzte, betiere "prebentzio eta higiene neurri guztiak" hartuta eta "espazio jendetsu edo itxiak" saihestuz.\n"Alerta iraunkorrean gaude", aitortu du Maite Peña Gizarte Politikako diputatuak. Bere esanetan, "testuinguru orokorraren bilakaera txarrak eta kasuen gorakadak zuhur jokatzera garamatza, udalerri jakin batzuetan prebentzio ekintzak sustatzera, aldez aurretik eta azkartasunez jardun ahal izateko".\nGizarte Politikako Departamentuak argi utzi du ezingo direla inolaz ere paseo horiek egitera irten COVID-19arekin bateragarriak diren sintomak dituztenak, eta berrogeialdian edo isolamenduan dauden erabiltzaileak. Era berean, bizikidetza-unitatean sintomak dituzten familiek ez dute bisitarik egiterik izango, ezta ibilaldietan senideei laguntzerik ere. Kanpora irten aurretik, eta betiere egoitzak berak zehaztuko duen ordutegi araubideari jarraituz, laguntzaileen datuak erregistratuko dira. Laguntzaile horiek beren senitartekoa edo hurbilekoa zentrora sartu gabe jasoko dute, eta prebentzio neurri guztiak zain-tzeko konpromisoa azaltzen duen dokumentu bat sinatu beharko dute.\nZentrora itzultzerakoan, tenperatura, eta eskuetako eta oinetakoen higienea kontrolatuko dira, eta gurpil aulkien, bastoien eta euskarri elementuen higienea zorrotz zainduko da.\nAldundiak gune irekietan eta jende gutxi ibiltzen den lekuetan paseatzea gomendatu du, "ospakizunak, espazio itxiak edota jende asko ibiltzen den guneak saihestuz".\nBeren egoera fisiko edo kognitiboagatik norbaiten laguntza behar duten egoiliarren kasuan, haiekin joaten direnek indarreko araudian aurreikusitako prebentzio eta higiene neurriak zurrun bete beharko dituzte.\nEGUNEKO ZENTROAK Bestalde, Foru Aldundiak iragarri duenez, Osasun Sailarekin egoera epidemiologikoa sakon aztertu ondoren, gaurtik aurrera Zarautz, Orio eta Eibarko adinekoentzako eguneko zentroak ireki ahal izango dira, udalerri horietan izandako kutsadura-agerraldien ondorioz itxita baitzeuden.\nErabaki berdina hartu da Eibarko eta Zarauzko ezinduentzako eguneko zentroekiko, eta bihar bertan irekiko dituzte ateak.\nHalaber, Aldundiak Elgoibarko adinekoentzako eguneko zentroa itxita mantentzea erabaki du, "prebentzio arrazoiak medio", udalerri horretako datu epidemiologikoak aztertu ostean. Arrazoi berberengatik, Mutrikuko eguneko zentroaren itxiera prebentiboa ere ezarri da.\nBi udalerri horietako adinekoen egoitzek mugatuta izango dute kanpora irteerak egiteko aukera, bestelako agindua eman arte.\nAldundiak, Gipuzkoako zerbitzu eta gizarte-baliabideetan COVID-19ari aurre egiteko eta birusaren aurrerapena denbora errealean zaintzeko Zaintza eta Alerta Sistemaren testu inguruan, 1.635 PCR prebentibo egin ditu azken aste honetan -abuztuaren 3tik 10era bitartean.\nAntzerkia eta dantza izango dira gaur Villabonan.


BALIA AL DAITEKE INTERNETEN AHAZTUA IZATEKO ESKUBIDEA? - ARARTEKO\nGuk denok, nahita edo oharkabean, informazio kopuru izugarriak zabaldu eta argitaratzen ditugu, segundo oro, Internet bidez edo sarean erabilgarri dauden gizarte-sare, hodei edo anitz zerbitzuren bitartez. Sare horrek gordetzeko ahalmen handia du eta informazioa indexatzea errazten du bilatzaileen bidez, horiei esker oso erraz aurki baitaiteke edozein datu. Horrela, elkarri konektatutako mundu bat sortzen da eta guztiok ateratzen diogu onura, izan ere, informazio asko lor daiteke, baita pertsona baten profil zehatza ere, Interneten haren izena idatzi hutsarekin. Horren ondorioz, norberaren biografia edo curriculuma dagoeneko ez da norberak idazten duena, baizik eta Interneten norberaz esaten dena.\nMicrosoftek berriki egindako azterlan batean zehazten da giza baliabideen profesionaletatik %75ek Interneten bilatzen dituztela lanpostu baterako izangaien datuak. Gainera, hainbat ikerlanetan adierazten denez, adin txikikoen artean %25ek gizarte-sareetan irekita dauzkate beren profilak, eta horietatik %25 argitaratu dutenaz damu dira. Beraz, kontu honek herritar guztiei sortzen die kezka, hainbesterainokoa non Interneten gero eta ugariagoak baitira egiazkoak ez diren identitate digitalak. Inork ez du zalantza egiten bermatuta izan beharko genukeela gure datu pertsonalak nork dituen, nola lortu dituen, noizdanik dauzkan eta nola kontrola ditzakegun jakiteko eskubidea.\nGure legeriak -mundu analogikoaren garaian idatzitakoak ohorea, intimitatea eta irudia babesten ditu (justizia auzitegien bitartez), datu pertsonalak ere bai (alde batetik, ARCO eskubideak deritzenen bitartez: datuetan sartzeko, zuzentzeko, ezerezteko eta aurka egiteko eskubideak; eta, bestetik, datuak babesteko agentzien eta Arartekoa bezalako herriaren defendatzaileen bitartez). Baina, egia esan, eskubide horiek ez daude behar bezala babestuta, edo "gerora" ezarritako erremedioak dira, bilatzaileek informazioa indexatu ondorengoak. Mundu analogikoan, eskubide horien erabilera modu egokian konponduta dago, baina mundu digitalean konpontzetik urrun dago oraindik. Espainiako legerian badago, aipatzen ez bada ere, huts egiteko eta zuzentzeko eskubidea; horren froga argia da aurrekari penalak ezereztatzea epe jakin bat igarotakoan, edo datu pertsonalak ezabatzea ebazpen digital guztietako testuetan. Mundu digitalean ez da hala gertatzen. Horrexegatik ari da sortzen eskubide berri bat, on line eremuari ezarritakoa: Interneten ahaztua izateko eskubidea.\nAdierazteko edo informatzeko askatasuna hain sendo eratuta dagoenez gero, gizabanakoaren eskubideen eta interes orokorrerako eskubide horren artean gatazka sortzen baldin bada, lehenbizikoa ahultzen da. Hori gogoan izan behar dugu. Orduan, aurrera egiten ari diren hainbat iritzik eta epaile-erabakik diotenez, konponbidea lortzeko, bi eskubide horiek elkarrekin existitu behar dute, hau da, informatzeko askatasuna bermatu behar da, baina informazio horiek egiazkoak, neurrizkoak, ezin indexatuzkoak eta iraunaldi jakinekoak izatearen zamari eutsiz. Edonola ere, hedabideak eta argitaratutako informazioak gauza bat dira, eta blogak, gizarte-sareak edo egunkari digitaletako iruzkinak beste bat. Horiei buruz, berehalako konponbidea aurkitu beharko litzateke baimena ukatzen denean, datuak jada beharrezkoak ez direnean, interesduna kontra agertzen denean edo araudia betetzen ari ez denean. Arazo hori konpondu nahi bada, datuak babesteari buruzko Europar Batasunaren Araudia onartu behar da, behin eta berriz atzeratu baita, lobbien presioagatik neurri handi batean. Araudi horretan jasota dago ahaztua izateko eskubidea.\nBien bitartean, 2013an, EBko Auzitegiko abokatu nagusiak bere iritzia eman du Espainia -zehazki, Datuak Babesteko Agentzia eta Google informatika-erraldoi estatubatuarra aurrez aurre jarri dituen kasuaz. Irizpenaren arabera, Interneteko bilatzaile horrek ez dauka zertan edukiak ezabatu gizabanako batek hala eskatuta, eta gizabanako horrek ezin du zuzenean bilatzaileetara jo datuak ezerezta daitezen eskatzera edo beste batzuen web orrietan berari buruz argitaratutako informazioa indexa dadin eragoztera (Google-ek edo beste bilatzaile batzuek egina), horren erantzulea jatorrizko web orriaren argitaratzailea delako. Aditu batzuek "bilatzailearen zigorra" deitzen hasi diren hori ezarriko die pertsona askori irizpen horrek, baldin eta EBko Auzitegiak berresten badu.\nArartekoaren 2013ko maiatzaren 23ko ebazpenean azaldu genuenez Deustuko Unibertsitatearekin zerikusia zuten argazki eta bideo intimo batzuk baimenik gabe hedatu zituztela eta , honako hau izango litzateke beste konponbide bat, gauzatu daitekeena eta batik bat prebentziozkoa: administrazioek zenbait ekimen bultzatzea IKTak arduraz eta seguru erabil daitezen, prebentzioa sustatuz, heldutasun digitala lortzeko heziz eta jarduera arriskutsuak ekidinez. Horrelako ekimenak baliatu dituzte Euskadin aldizkari ofizialetako arduradunek edo erakundeen web batzuek, argitaratzen diren iragarkietako datuak kanpoan indexatzea eragozten baitute. Jarduera egokiak dira horiek.\nArarteko erakundearen ustez, oreka aurkitu behar da berrikuntzak nahiz gizarte-sareek duten ahalmen izugarriaren eta pertsonen eskubideak bermatzearen artean. Horretarako, funtsezkoak dira informazioa, gardentasuna eta ezagutza eraginkorra. Labur esanda, heldutasun digitala, denek erabili ahal izan dezaten gailu mugikorren, Interneten eta gizarte webaren ahalmena, baina arriskuan jarri gabe beren pribatutasuna, intimitatea eta irudia. Horrela egingo dugu aurrera egiazko komunitate digitala eraikitzen, denok batera. Gainera, komunitate horrek "etika digitala" deritzana beteko du.


Sopela. Bizkaia. 2018ekourriaren19a\n2018eko irailaren 06a\nHitzordua eguerdiko 12:00etan izango da, udaletxeko plazan. Egungo aizkolaririk entzutetsuenek hartuko dute parte txapelketan. Hurrengo bikoteak lehian ikusteko aukera izango da: Mikel Agirre eta Jesus Gisasola (Ondarroa-Mallabia) Aitzol Atutxa eta Julen Larrea (Dima-Barakaldo) Beñat Lekue eta Aritz Oregi (Larrabetzu) Aritz Irazabal eta David Naredo (Ugao-Asturias) Daniel Lopez eta Esteban...\n2018eko uztailaren 18a\nBeste urte batez, World Surf Leaguek Sopelako Arriatera hondartzara ailegatu da Pro Junior surf txapelketaren edizio berri bat ospatzeko. Uztailaren 18tik 22ra, surf-arloan etorkizun oparoa izan lezaketen gazteak Sopelan elkartuko dira. Kontinenteetako txapeldunak erabakitzeko, denboraldiko proba garrantzitsuenetariko bat izango da. Gizonezko maila Gizonezko mailan, hiru frantsesek titulua...\nUztailaren 22an, Bakiok harrera egingo dio Bakioko MTBko IV. ibilaldiari (Mario Zabala Memoriala) eta Sopelako Udalak, bat egin nahi du ekimenarekin. Proba honek balio izango du Alboko Esklerosi Amiotrofiko (E.L.A.) gaixotasuna pairatzen duten pertsonen aldeko fondoak biltzeko. Honako hau ez da lehiatzeko proba bat, udalerriko parte-hartzaile guztien eta gizarte eta ekonomi eragile guztien...\n2018eko apirilaren 13a\nApirilaren 21 eta 22an “Sopelako Udala Igeriketa Saria” ekimenaren XIII. edizioa ospatuko da Sopelako Udal Igerilekuetan. Aurten ere ekimenak, Sopela Igeriketa Swim taldeak antolatuta, Sopelako Udalaren babesa eta laguntza dauka. Txapelketaren lehenengo egunean eskolarren txanda izango da. Apirilaren 21ean, 9 eta 12 urte arteko kirolari gazteenak lehiatuko dira, 16:00etatik aurrera. Guztira,...\n2018eko otsailaren 15a. Larunbatean, trafiko mozketak Duatloia dela eta\n2018eko otsailaren 06a. Martxan da Sopela Women´s Team\n2018eko otsailaren 05a. Otsailaren 17an ospatuko da Sopelako Duatloiaren XVIII. edizioa\n2017eko azaroaren 30a. Abenduaren 6an jokatuko da Sopelan EMAKUME MASTER CUParen finala\n2017eko abuztuaren 11a. Sopela garbiketa eta mantentze lanak egiten ari da udal igerilekuetan\n2017eko abuztuaren 01a. Irailaren 16an ospatuko da Sopelako VI. Duatloi Txikia\nBerri gehiago: Euskera eta hezkuntza Sopela Aisia eta Kultura Sopela Aisia eta Kultura


2018ko azaroaren 17a, larunbata | Ordua Euskal Herrian 02:06:54\nErtzaintzaren dronea, artxiboko argazki batean.\nUztailaren 12 eta 14 artean Bilboko Kobetamendin egindako BBK Live festibalean segurtasun lanetarako aparailu hegalari hauek erabili zituela jakinarazi du, baita hurrengo operazioetan erabiltzen jarraitzeko asmoa duela ere.\nLehen aldiz orain?\n2015eko albiste honetan irakur daiteke bi drone erosi zituela Ertzaintzak orduan. Txio honetan ikus daiteke Ertzaintzaren logoa eta guzti duen dronea.\nLa Unidad de Vigilancia y Rescate de la Ertzaintza utiliza drones para mejorar la eficacia en las búsquedas de personas desaparecidas._ Ertzaintzako UVR desagertutakoen bilaketako lanak hobetzeko dronez baliatu izaten da.#simulazioa # Arrigorriaga pic.twitter.com/5whHqWnF1t\n— SOS Deiak - 112 (@112_SOSDeiak) 2018(e)ko maiatzaren 17(a)\nAzpiko argazki hau Zubietan atera zuten Gipuzkoa Zutikeko kideek eta ikusten da modelo bera dela.\nGerora, 2017ko maiatzaren 27an, Gipuzkoa Zutikek erraustegira eta makro-kartzelara martxa antolatu zuenean, Ertzaintzak babestutako gunean drone bat izan zuten manifestariek buru gainean.\n[Bideoa] Doneak erabiltzen ari omen da Ertzaintza Zubietan #resistzubieta pic.twitter.com/eUeePVg2oe\n— Gorka Julio (@teketen) 2017(e)ko maiatzaren 27(a)\nBestetik, Bizitza Da Handiena dinamikak, protesta sozialen astea deitu zuenean Donostian, Egia auzoan asanblada egin zutenean, dispositibo hegalaria jarri zieten asanblada grabatzen era nabarmenean. Kaioz inguraturik, buru gainean izan zuten aparailua pare bat minutuz.\nTurismoaren alorreko mundu osoko ordezkariak Tabakaleran zeudelako, ertzainez hartua zeuden inguruak. Ondoren, bi pertsona atxilotu zituzten Turismoaren Munduko Erakundeari txistu egiteagatik.\nGeure Gainetik Izarrak Bakarrik!#BizitzaDaHandiena pic.twitter.com/OUJXIEpPW5\n— Bizitza Da Handiena! (@bizitzahandiena) 2018(e)ko maiatzaren 25(a)\nKanal hauetan artxibatua: Ertzaintza | Teknologia\n2018-11-06 | Amaia Lekunberri\nCabacas auzia: Epaiketa azken txanpan sartuta, eta bertsio kontrajarriak bere horretan\nUrriaren 15ean ekin zitzaion Iñigo Cabacasen heriotzaren gaineko epaiketari, eta azaroaren 9an amaituko da. Orain arteko saioetan kontrajarri egin dira ertzainen gehiengoen eta kaleko testiguen bertsioak. Asteartetik aurrera adituek deklaratuko dute.\n2018-10-24 | Amaia Lekunberri\nCabacas auzia: saioen herena burututa eta bertsio kontrajarriekin\nIñigo Cabacasen hilketaren gaineko epaiketa martxan da urriaren 15etik. Gaztearen heriotza eragin zuen Ertzaintzaren operatiboan parte hartu zuten auzipetutako agente gehienen testigantzak eta lekukoenak kontrajarri egin dira gaur arteko saioetan.\nIñigo Cabacasen hilketaren gaineko epaiketa astelehenean hasiko da\nErtzaintzaren pilotakadaz hil zen Iñigo Cabacas 2012ko apirilaren 5ean. Sei urte eta erdiren ostean, epaiketari bide emango zaio.


Irekia Eusko Jaurlaritza - Gobierno Vasco :: Donostia eta Gipuzkoa defendatzeko eskatu du Retortillo sailburuak kongresuak antolatzeko aukerako leku gisa eta TMEren Gailurraren jardun egokia bermatzeko\nDonostia eta Gipuzkoa defendatzeko eskatu du…\n<iframe src="https://www.irekia.euskadi.eus/eu/embed/videos?flv_video=2018%2F04%2F06%2Fhuelga_hoteles%2Fhuelga_hoteles.flv" width="320" height="210" allowfullscreen></iframe>\nEl consejero Retortillo pide que se defienda Donostia y Gipuzkoa como un buen lugar para organizar congresos y se garantice el normal funcionamiento de la Cumbre de la OMT Iturria: Irekia\nAkordio batera iristeko ahaleginak egiteko eskatu die sailburuak sindikatuei eta patronalari, Turismoaren Munduko Gailurra ondo garatu ahal izan dadin\n“Lan-eskubideak langile guztientzako baldintza duin eta berdinetan bermatu behar ditugu, eta enplegua eta aberastasuna sorrarazten dituen industria turistiko bat defendatu behar dugu.Bi helburuak lor daitezke" adierazi du Retortillok\nTurismo, Merkataritza eta Kontsumoko Sailburu Alfredo Retortillok agerraldia egin du gaur hedabideen aurrean ELA, CC.OO, LAB eta UGT sindikatuek maiatzaren 23tik 25era Gipuzkoako hoteletan grebarako egin duten deialdia baloratzeko, hain zuzen ere Turismoaren Mundu Erakundearen Batzorde Exekutiboa Donostian bilduko den egunetan. Sailburuarekin batera izan dira Turismo eta Ostalaritzako Zuzendari Maider Etxebarria eta Basquetour-Turismoaren Euskal Agentziako Zuzendari Harkaitz Millán.\nAurretik, Retortillok bi bilera izan ditu, bata ADEGIrekin eta bestea Gipuzkoako Ostalaritzako Enpresaburuen Elkartearekin, eta baita deialdia egin duten sindikatuekin ere. “Akordio batera iristeko ahaleginak egiteko” eskatu die sailburuak, “Turismoaren Munduko Gailurra ondo garatu ahal izan dadin”.\n“Sailak errespetatu eta babestu egiten du negoziazio kolektiboa” azaldu du Retortillok, “batez ere lan-baldintzak murriztu eta gutxitu diren garai hauetan. Baina gai izan behar dugu denon artean bai lan-eskubideak eta baita euskal turismoa ere defendatzeko”.\nTMEren Batzorde Exekutiboaren bileraren garrantzia azpimarratu du Sailburuak, “aukera paregabea Euskadi eta bertako baliabide turistikoak sektorean ahalmentsuenak diren herrialde ugarietako Turismoaren mandatariei erakusteko. Hedatzen ari den sektorea da eta enplegua eta aberastasuna sorrarazten ari den industria bilakatu da”.\nGainera, nabarmendu duenez, funtsezkoa da Donostiak, Gipuzkoak eta Euskadik duten irudi ona ez lausotzea “hainbeste kostata bultzatu izan dena eta bolada onean dena turismoaren sustapenaren ikuspegitik”.\nHala, negoziazio-mahaira itzultzeko eskatu die Retortillo sailburuak enpresaburuei eta sindikatuei, kontuan hartuta gainera “jarrerak ez daudela hain urrun eta akordio batera iritsi daitekeela”.\n"Bi gauza bereizi behar ditugu argi eta garbi: greba egiteko langile guztien lan-eskubideen defentsa eta TMEren Kongresua” azpimarratu du Sailburuak.\n“Instituzio guztiei eta donostiarrei eskatzen diet Hiriaren izen ona defendatzeko, eta Donostia plaza seguru gisa era guztietako kongresuak antolatzeko, kalitate handieneko turismoa erakarri eta aberastasun handiagoa sortzen dituena” esanez amaitu du.


Dokumental Zikloa Deustuko Gazte Asanbladarekin batera! -\nDokumental Zikloa Deustuko Gazte Asanbladarekin batera!\nPosted on 2017/02/10 by berbaizu\nHotzaldiari eta euriari aurre egiteko Dokumental Zikloa antolatuko dugu Deustuko Gazte Asanbladarekin batera. Bi hitzordu lotu ditugu oraindik, Gazte Lokalean biak:\n– Otsailaren 21ean (19:00etan): Akabuko martxea dokumentala emango dugu Gazte Lokalean. Aitor Gisasolak eta Fredi Paiak Urbiatik Uribe Kostara artzainek neguan egiten zuten bidaia grabatu dute, transhumantzia zer den erakutsiz. Zuzendariek eurek aurkeztuko digute dokumentala.\n– Martxoaren 1ean (19:00etan): Nire amaren hiria dokumentala aurkeztuko digu Oihana Bartrak, Bilboko kulturgintzaren erradiografia dena. Dokumentalean Bilboko hainbat kulturgilek parte hartzen dute eta euren gogoetak entzuteko aukera izango dugu.\nBeste dokumental batzuk ditugu buruan, Gasland eta Amets Nagusia, berbarako, eta datak lotzeke daude oraindik. Jakin bezain laster abisatuko dizuegu.


Inmigrazioa eta Europa - Nekane Ardanza / Getxo Irratiko kazetaria - - Hiruka.eus\nUkberri 2004-01-04 21:02\nGaur egungo datuek agerian uzten dute Europar Batasunean inmigrazioa gertakari estrukturala eta geldiezina dela. Alegia, 380 milioi biztanletik %5 egoera administratibo legalean dauden inmigranteak dira -19 milioi pertsona gutxi gora behera- eta hauetariko %3,5 komunitarioak ez diren etorkinak dira.\nAmsterdameko Hitzarmenaren arabera, 2004ko maiatzerako araututa egon beharko luke inmigrazio eta asilo politikoak Europar Batasunean. Inmigranteen sarrerak, erresidentzia baimenak, familiak elkartzeko arauak, edo horiei guztiei dagozkien eskubide zibil, sozial eta politikoak, esatebaterako, ziurtatzeko akordio berriak lortu behar izango lirateke Europar Batasunean.\nEz omen da lan erraza izando, ordea, Europako estatu gehienetan gertatzen ari denari begiratzen badiogu. Politika kontserbadoreak dira nagusi eta hauek neurri polizialei ematen dizkiete lehentasuna inmigrazioak sor ditzakeen arazoak konpontzeko. “Inbasio” edo “uholde” hitzak erabiltzen dituzte ezarri dituzten politika murrizgarri horiek justifikatzeko, alegia, mugen kontrola sendotzea, erresidentzia eta lan baimenak lortzeko araudia gogortzea edo etorkinen familien eskubideen murriztea, besteak beste. Ez dira aintzakotzat hartzen emigrazioaren zergatiak eta horrek guztiak sare klandestinoen eraikuntzan eta etorkinen esplotazioan eragin nabarmena dauka.\nKriminalizatu egiten dituzte etorkinak eta, kasurik onenean, lan esku merke bezala edo demografía bultzatzeko erabiltzen dituzte.\nBeharrezkoa da etorkinak Europar Eskubideen Kartan sartzea eskubide subjektudun bezala tratatu ahal izateko eta herritartasun osoa lortzeko, egoera zibil, sozial eta politiko osoa bermatua izan dadila.


Bainugelako eskuoihalak 12 hazbeteko beltzak\nHasiera / Osagarriak / Bainugela Osagarriak / Bainugelako eskuoihalak Beltzak 12 hazbeteko\nAkabera delikatuak sukaldeko edo bainugelako giro hezeetako korrosiotik eta herdoiletatik babesten du eta iraunkortasuna hobetzen du. Bainuko eskuoihal-barra beltzak 12 hazbetekoak ez ditu inolako orbanik erakusten eta marradurak erresistitzen ditu, itxura leuna eta akatsik gabea mantentzen du eguneroko erabileraren bidez.\nEskuz eskuineko eskuoihal kalitate handiko muntaia muntatutako bainugelako osagarri hau SUS 304 altzairu herdoilgaitzez egina dago eta sendoa da. Osagarri guztiak 30 kiloko karga estatikoarekin probatzen dira. Egokia ingurune hezeetarako, hala nola komunak eta sukaldeak. Eskuoihal-euskarri hau bainugeletan, sukaldeetan eta garbitegietan erabiltzeko ez ezik, armairuaren edozein aldetan ere instalatu dezakezu. Hurrengoan erabiltzen duzunean esku eskuoihalak edo ontzi-eskuoihalak jartzeko komenigarria da. berehala.\nEskuoihal-barra: egokia bainugelako armairuak, dutxa gelak, eskuoihalak\nEzaugarriak: Erdiko distantzia: 305mm, luzera guztira 355mm, 12 "zuloko marmelada, altzairu herdoilgaitza SS304, aingura gardena + ∅4 * 35mm torloju autotapizatzailea + gako hex\nSKU: 480109DB-12 Kategoriak: Bainugela Osagarriak, Osagarriak Tags: kabinete, gaur egungo


El Pilar-PASTORALTZA: 2013\nPublicado por pastoralcolegioelpilar en 13:46 No hay comentarios:\nHaizeak hitzak eraman ditzake\nbaino GABONAK ez\nPublicado por pastoralcolegioelpilar en 8:09 No hay comentarios:\nPublicado por pastoralcolegioelpilar en 17:32 No hay comentarios:\nAurreko astea gure eskolarako oso egun bereziak izan ziren. Maria Haurraren eguna ospatu genuen Santa Juanak erakutsi zigun moduan. Dena primeran atera zen eta asko ikasi genuen. gainera besteei laguntzeko aukera ere izan genuen.\nOndorengo argazkietan ikusi dezakegu nola DBHko ikasleek kapera apaindu zuten eta LHko ikasleek zein politak utzi zituzten pasiloak\nPublicado por pastoralcolegioelpilar en 21:57 No hay comentarios:\nIstorio honen inguruan gogoeta egin ezazu: “Gaur andereñoak anari “egun langilea” izateko esan dio. Klasean egin beharreko lan guztiak ongi egin ditu, letra eta aurkezpen onez egin ditu. Hala ere, zenbait egunetan Anak edozein modutan egiten ditu lanak. Gaur andereñoa pozik dago; eta Ana, are eta gehiago".\nSeguro nekatutak gaudela gure irakasleei “ondo eta txukun egin” esaten entzuteaz. Egunero berdina errepikatzen digute. Baino benetan kaso egiten ahal diegu? Zenbaitetan bereziki gauzak hobeto egiten ditugu. Adibidez, klasean adi-adi egoten gara, lanak txukutasunez egiten ditugu, materiala ekartzen dugu, etxeko-lanak egiten ditugu… Zein gauza egiten ditugu ondo? Helduek mota askotako lanak dituzte. Zure lana orain ikastea da, oso betebehar garrantzitsua da!!! Zergatik da inportantea ikastea?\nNola zaude lan bat ondo egiten duzunean?\nPublicado por pastoralcolegioelpilar en 19:20 No hay comentarios:\nSIGUIENDO LOS PASOS DE LA NIÑA MARIA, SOMOS UNO. ¿Cómo? Recordando a quienes celebran esta fiesta.\nPublicado por pastoralcolegioelpilar en 11:31 No hay comentarios:\nNola? KILO kanpainan parte hartuz.\nSOMOS UNO. ¿Cómo? Participando en la campaña KILO.\nJada, urte batzuk dira eskolan KILO kanpaina eskolan egiten dugula. Ondoren irakurriko dugu CARITAS erakundeetatik jasotako hitzak:\nAnima gaitezen, auten ere, gure ingurukoak zaintzen. Gogoaruto leloa: MARIA HAURRAREN PAUSOAK JARRAITUZ, BAT GARA. Nola? KILO kanpainan parte hartuz.\nZertan? Astea ONDO ospatuz\nSOMOS UNO. ¿Cómo? Celebrando bien esta semana.\nGure inguruan errealitate asko ikus ditzakegu. Aurten FISCek BOLIBIAn dituen priektuan begiak jarriko ditugu.\nPublicado por pastoralcolegioelpilar en 13:37 No hay comentarios:\nDenok dakigun moduan, aste honetan Maria Haurraren eguna ospatzen dugu Juana de Lestonnac-ek erabaki zuelako bera izango zela gure eredu. Jesusen amak gauza asko irakatsi zizkigun bere bizitzan zehar, eta horregatik bera hartzen dugu askotan pertsona ona izatearen eredu gisa.\nAurtengo leloari kasu egiten badiogu, ikusiko dugu gure asmoa denek bat egitea dela. Baino zuen buruei galdetuko diezue, zer da bat egitea? Hori bai galdera zaila! Ba benetan horren inguruan pentsatzen badugu, konturatuko gara denek primeran dakigula bat egiten edo elkarrekin lan egiten.\nAskotan gelan gaudenean irakasleok txokoetan jartzen zaituztegu lan egiteko. Baino horrek ez du esan nahi talde lana denik; askotan kopiatzen dugulako, edo kasurik egiten ez dugulako, haserretzen garelako… Zuen ustez, zer da benetako talde lana ala elkarlana? Zer egin behar dugu ondo funtzionatzeko?\nKonturatuko zarete taldean lan egiten dugunean gauzak askoz hobeto ateratzen direla. Batzuetan elkar-ulertzea kostatzen zaigu; baino hitz eginez gero, dena konpontzen da. Badago esaera polit bat “bi buruk, bat baino gehiago pentsatzen dutela” esaten duena. Eta hauxe, egia da. Guztiok zerbait aportatzen badugu, gure lana askoz ere aberatsagoa izango da.\nGainera, seguru gaude munduko gauza asko aldatu nahi ditugula; adibidez: pobrezia, desberdintasunak, eskubide ezak… Eta horretarako, denek bat egin behar dugu. Bakarka ezingo genuke mundua aldatu, baino gure ingurukoekin elkartzen bagoaz, azkenean zerbait lortuko dugu.\nBeraz, Maria haurraren pausuak jarraitzen baditugu eta denak elkarlanean bagabiltza, mundua leku hobea izatea lortuko dugu.\nPublicado por pastoralcolegioelpilar en 21:13 No hay comentarios:\nAurten Maria Haurraren astean landuko dugun balorea batasuna da. Beti zerbait taldean egiten badugu, bakarrik egitea baino askoz hobeto da. Eta honen adibide bezala, bideotxo hau ikustea proposatzen dizuegu.\nAusar zaitez besteak errespetatzen.\nAusar zaitez eskolako zure lagunekin konpartitzen eta elkarbizitzen.\nAusar zaitez uste duzuna errespetuz eta beldurrik gabe esaten.\nAusar zaitez gozatzen.\nAusar zaitez laguna izaten.\nJada, bi hilabete daramatzagu eskolan, gogoeta egin:\nPublicado por pastoralcolegioelpilar en 18:38 No hay comentarios:\nDagoeneko udazkena iritsi zaigu; eta berarekin batera euria eta haizea. Horregatik, inoiz baino gehiago elkarrekin lan egin behar dugu, haizeak gure asmo onak eraman ez ditzan.\nPublicado por pastoralcolegioelpilar en 18:57 No hay comentarios:\nPublicado por pastoralcolegioelpilar en 8:23 No hay comentarios:\nZer gertatuko litzateke zure bizilagunen bat goizeko ordu txikietan kantatzen hasiko balitz? Desegokia izango litzateke. Zein litzateke bere poza adierazteko eta konpartitzeko erarik egokiena?\nEgunkarian behin baino gehiagotan zaratak sortzen dituen arazoak azaltzen dira, asialdiko lokaletan batez ere. Udaletxeek zenbait toki itxi egiten dituzte. Zer iruditzan zauzu?\n· Etxean laguntzen duzunean elkarbizitza hobetzen ari zara.\n· Klaseko arauak betetzen dituzunean elkarbizitza hobetzen ari zara.\nPublicado por pastoralcolegioelpilar en 23:22 No hay comentarios:\nEgunero gure bizitzan pertsona askorekin izaten gara harremanetan eta horregatik oso garrantzitsua da jakitea nola jokatu behar dugun. Denbora asko pasatzen dugu protestatzen eta gustatzen ez zaizkigun gauzez hitz egiten. Eta norbaitekin haserretu ezkero, hori gogor kritikatzen dugu eta mundu guziari kontatzen diogu. Egun oso batean zehar begiak itxi ez gero, konturatuko ginen denbora guztian iskanbilak entzungo genituela, baita haserreak ere.\nBaina konturatu al zarete gure inguruko pertsonak gure altxorrik preziatuenak direla? Zer egingo genuke beraiek gabe? Egia da batzuetan eztabaidak edo arazoak ditugula, baino askoz ere garrantzitsuagoa da ohartzea gure lagunek eta ingurukoek gugan sor ditzaketen poza eta sentimendu onak.\nPertsona horiek dira hain zuzen ere beharrean gaudenean laguntzen digutenak. Gure ondoan daude beti, une onenetan eta une gogorretan ere. Baina... lagun horiek ematen dizuten guztia pentsatu al duzu? Eskerrak eman al dizkiogu inoiz zure lagunak direlako? Edo ematen dizuten guztiagatik eskerrak eman al dizkiezu?\nGure lagunak zenbat maite ditugun jakitea garrantzitsua da. Baita guregatik egiten duten guztia eskertzea ere inportantea da. Horregatik, ESKERRAK emateko gonbitea luzatzen dizugu. Daukazun guztia burura ekarri eta eskerrak eman eta eskuzabala izan, lagunengatik asko jasotzen duzulako, baina... zer eman dezakezu zuk? Ea aste honetan bai klasean, bai atsedenetan, bai etxean, bai kalean ESKERRIK ASKO entzuten dugun.\n- Gustatzen al zaizu zure lagunak, klaseko kideak eta familiakoak laguntzea? Zerbait jasotzeko asmoz egiten al duzu?\n- Gure inguruko pertsonei mesede bat egitea eskatzea kostatzen al zaizu?\nPublicado por pastoralcolegioelpilar en 19:35 No hay comentarios:\nMOVILÍZATE A FAVOR DE AITOR\n- Pentsatu al duzu inoiz zer zortea duzun osasuntsu zaudelako?\n- ¿Has pensado alguna vez lo afortunado que eres porque tienes salud?\n- Pentsatu al duzu inoiz zein zortea duzun hitz egin dezakezulako?\n- ¿Has pensado alguna vez lo afortunada que eres porque puedes hablar?\n- Pentsatu al duzu inoiz zein zortea duzun lagunekin jolas egin dezakezulako?\n- ¿Has pensado alguna vez lo afortunado que eres porque puedes jugar con tus compañeros?\nMundu honetako ume guztiek hitz egin edo jolastu dezaketela uste bazenuen oker zaude. Aitorrek 3 urte ditu eta ezin du ez jolas egin, ez hitz egin. Izan ere, Aitorrek gaixotasun neurogenetiko bat du, Aitorrek Angelman sindromea izeneko gaixotasuna du.\nEl síndrome de Angelman es una enfermedad muy rara. Únicamente un recién nacido de 30.000 suelen padecerlo, pero no hay medicamento para poder hacer frente a la enfermedad. Para conseguir los medicamentos, necesitamos investigar y para que se pueda investigar, Aitor necesita dinero.\nHorretarako eskolan kanpaina berezi bat jarri dugu martxan: Mugikorren kanpaina. Mugikortu Aitorren alde! Etxean edo familian mugikor edo tablet zaharra duen norbait baduzu, puskatua egonda ere, ekarri eskolara. Guk Angelman sindromearen elkarteari emango diogu eta hauek pieza zaharrak salduko dituzte ikerketarako dirua lortzeko.\nMugikorrak irakasleen gelan utzi ditzakezue!\n¡Los móviles los podéis dejar en la sala de profesores!\nMugikortu Aitorren alde! Mugikortu Angelman sindromea desagertzeko!\n¡Movilízate a favor de Aitor! ¡Movilízate para que desaparezca el síndrome de Angelman!\nPublicado por pastoralcolegioelpilar en 16:21 No hay comentarios:\nPublicado por pastoralcolegioelpilar en 18:00 No hay comentarios:\nBadaramatzagu, jada, aurreko ikasturtetik “tapoiak” eskolara ekartzen, ondo baitakigu “tapoi” horiekin beharrean dagoen jendeari laguntzerik dugulako. Orain arte tapoi pila bat bildu dugu eta horrengatik, ESKERRAK eman nahi ditugu. Eta horrela jarrai dezagun animatzen zaituztegu.\nDagoeneko bi proiektutan parte hartu izan dugu:\nBigarrenik, Adrian Chao langutzerik izan dugu. Lau urteko umea da, gaixotasun larria nozitzen duen ume honek eguneko terapia behar du. Egunero 220 km egin behar ditu erreabilitazioa egiteko. Bere hobekuntza aurrera eramateko hileko 1000 euro behar ditu familiak.\nHasiera esan dizuegun bezala, aurtean erronka berezi bat proposatzen dizuegu… Honako hau, alegia: urte guztian zehar gure eskolan tona bat tapoi lortzea! Ez da lan erraza eta horregatik guztion laguntza beharko dugu: ikasleak, irakasleak, familia, lagunak, bizilagunak… Gure kalkuluak egin ondoren, pentsatu dugu ikasle bakoitzak 200 bat tapoi lortu beharko lituzkeela ikasturte honetan zehar. Zailegia? Ez dugu uste! Gaur egun tapoiak dauzkaten ontzi asko erabiltzen bai ditugu: ur botilak, olioa, xaboia, esnea, mota guztietako ontziak…\nDibertsifikazioko taldetik kanpaina honetan parte hartzera animatzen zaituztegu!! Zuek egin beharreko gauza bakarra, etxeko tapoiak biltzea eta poltsa batean pilatzea izango da. Eta poltsa hori Beteta duzuenean, gure kontainerretara bota. Denon artean… lana erraza da!!!\nPublicado por pastoralcolegioelpilar en 8:11 No hay comentarios:


Haur guztiei zabaldu behar zaie Uda Jolas programa – abotsanitz.eus\n17 urria, 2019 Albisteak / gizartea\nUda Jolas udal udaleku irekien programa Hondarribiko haur guztiei zabaltzeko exijituko du Abotsanitzek. “Hezkuntza publikorako eskubidea duten bezala, udaleku publikoetan izena eman nahi duten haur guztien eskaerak onartu beharko lituzke Hondarribiko Udalak, inolako zozketarik gabe”, adierazi Abotsanitz Udal Taldeak.\nUdalak 200 haurrei mugatzen die eskaintza eta guraso askok publikoak ez diren beste programetan izena ematea erabakitzen dute. “Horregatik, zozketa egin eta gero, asko dira Uda Jolas programari uko egiten dietenak, dagoeneko izena emanda dutelako beste udalekuetan”.\nPrograma haur guztiei ez zabaltzeko udal gobernuak ematen dituen arrazoiak “aitzakia merkeak” direla uste du Abotsanitzek. “Gezurra da toki falta dela, eskola bakarra erabiltzen baita, eta gezurra da zaila dela azken unean begirale kopurua zehaztea. Inguruko herriei begiratzea baino ez dago, Oiartzunen edo Errenterian, esaterako, ez dago inolako mugarik, eskaera egiten duten haur guztiak onartzen dituzte”. Oiartzunen iaz 501 haurrek parte hartu zuten udal udaleku irekietan, eta 53 hezitzaile arduratu ziren beraietaz.\nAbotsanitzek Uda Jolas haur guztiei zabaltzeko eta eskaera hori urte bukaeran onartuko diren aurrekontuetan islada izateko eskatu zuen urriaren 10eko Herritarrak Udal Batzordean. “Eskaera egin izan dugunean atzera bota digute aurrekontuetan jasota ez zegoelako. Horregatik egin dugu aurrekontuen aurretik, oraingoan ez dezaten esan eskaera berandu egin dugula”.


Ze plan astebururako? Ez utzi azken ordurako asteburuko planak! Ideiarik gabe bazaude, hemen duzu gure proposamen sorta! https://www.gaztezulo.eus/albisteak/ze-plan-astebururako-30 https://www.gaztezulo.eus/albisteak/ze-plan-astebururako-30/@@download/image/Captura de pantalla 2017-07-12 a las 16.30.12.png\nEz utzi azken ordurako asteburuko planak! Ideiarik gabe bazaude, hemen duzu gure proposamen sorta!\nDONOSTIA: Musika Parkean bueltan da!\nEguraldiari desafio eginez, igande honetan, hilak 16, Musika Parkeanek urteko lehen saioa egingo du Miramar Jauregian, 19:00etatik 00:00ak arte. Berritasunekin datoz, besteak bestek, aukera gastronomiko anitz eskainiko baitituzte. Horrekin batera, Bi Dj, etxeko abeslari gazte bat, eta John Berkhout taldea ariko dira igandean. 2010ean hasi zen Musika Parkean, eta azken urteetan eguraldia lagun izan ez badute ere, beste behin proposamen politekin datoz, beti bezala, zuzeneko musika, laukidun maindireak, otarrak, sandwichak eta edariak Miramar jaurekiko lorategian zabaltzeko eskaintzarekin eta hiriko parkeak aisialdi kulturalerako txoko izan daitezen aldarrikatzeko. Gipuzkoako Foru Algundiaren Kultur Saiaren kolaborazioari esker, ekitaldia probintziako beste parke batzuetara zabalduko dute, oraingoz non izango den argitu ez badute ere. Gogoratu beraz, zapaldu belarra!\n- Igandeko Musika Parkean: DJ Mato. Jarraian, Sara Mansilla, hiriko abeslari gaztea. Eguneko plater nagusia, John Berkout taldea izango da, eta ekitaldiak gauerdian izango du amaiera Nordika DJ-aren sesioaren eskutik.\nEA: Poesiaz janzteko egunak\nUztailaren 14etik 16ra bitartean, Eako Poesia Egunak egingo dituzte jaialdiaren edizio berria hartuko du, Marrazkia azalean azala hitzetan lelopean. Aurtengo egitarauan, ohi bezala, hainbat ekitaldi izango dira: solasaldiak, antzezlanak, kontzertuak, errezitaldiak... Egitarau osoa HEMEN.\n-Gure gomendioa: EAko Poesia Egunez den-dena jakin nahi baduzu, ez galdu Iraitz Ugalde gure blogariaren sarrera: EA, poesiaren herria.\nAZKOITI: Pelax eta Telmo Trenor\nPelax eta Telmo Trenor zuzenean entzuteko aukera izango da ostiralean, uztailak 14, Azkoitiko Zakela kultur elkartean, 23:00etan hasita. Telmo Trenor eta Unai Pelayo Pelax txikitatik ezagutzen diren bi musikari donostiar dira. Bakoitzak bere estiloan garatu ditu bere sorkuntzak: Telmo rapean eta musika elektronikoan aritu izan da; Unai, ordea, rock eta folk doinuetan murgildu izan da azken urteotan. Bakoitzak bere eremuan oholtza eta dantzaleku ezberdinak astindu ostean, fusioa nagusi izango den egitasmo berri batean murgildu dira.\nESKORIATZA: Niña Coyote eta Chico Tornado\nEATE disko berriaren musika birarekin gelditu gabe dabil Niña Coyote eta Chico Tornado bikote musikala, eta asteburu honetan, hilak 14, Eskoriatzan eskainiko dute zuzenekoa. Ursula Strong (Bateria) eta Koldo Soret (Kitarra eta ahotsa) donostiarrek osatzen dute. 2011 urtean San Franciscon elkartu ziren rock pisutsu, desertiko eta pozoitsua garatzen dituen proiektu honetan. Bere lehen lanak (Niña Coyote eta Chico Tornado, 2013) Mexiko, Estatu batuak edo Europako hainbat herrialdetara eta Azkena Rock edo Primavera Sound bezalako festival internazionaletaraino eraman zituen. 2015eko Otsailean aurkeztu zuten San Franciscoko Faultline studios mitikoetan grabaturiko bost kantuz osaturiko Lainoland EPa. Bere bigarren iraupen luzeko lana dugu EATE, lehen diska bezala Usurbilgo Higain estudioetan grabatua eta Pozoi Recordsek argitaratua izan da.\nDONOSTIA: 'Hozkailua', Lipus eta Urrutiarekin\nAulestiko Topaketetan eskaini zuten lehen aldiz Huts Teatroaren HOZKAILUA antzezlana, Ander Lipus eta Patricia Urrutia oholtzan. Unai Iturriagaren testua eta Manex Fuchsen zuzendaritzarekin, Laudion, Zarautzen, Markinan, Deban, Bolibarren eta Zestoan ibili ondoren, taldea Donostian izango da hiru egunez: ostegun, ostiral eta larunbat honetan, 21:00etan, Victoria Eugenia Klubean azken antzezlana!!! Informazioa hemen.\nGASTEIZ: Jazz gauak\nAste guztian zehar ibili dira Gasteizen Jazz jaialdiko doinuekin dantzan. Asteburuan ere bada zer entzun, larunbatean amaituko baita jaialdia. Ez galdu aukera eta aukeratu zure taldea! Ikusi egitaraua.\nGETXO: Blues festa\nEta Jazza baino Bluesa nahiago baduzu, plan polita duzu asteburu guztian, Getxo Blues jaialdian. 21:00hetan hasita, 10/15euroren truke honako taldeak entzuteko aukera duzu:\nBERMEO: Game Of Thrones maratoia\nAsteburuko planekin amaitzeko, puntu frikia jarriko diogu proposamen sortari. Dakizuenez, datorren astehelenean, hilak 17, Game Of Thrones telesailaren denboraldi berria estreinatuko du HBO kateak. Hasi aurretik aurreko denboraldia freskatu nahi baduzu, ez galdu Bermeoko Kafe Antzokian egingo duten maratoia! 18:00etan hasiko dira, eta doan eskainiko dute. Iritsi da negua GOT zaleentzat!


Terminologiak | Forum\nEuskoManga » Proiektuak » One Piece\nArgitaratze data:10-12-2014 17:58\nHemen One Piece animean agertzen diren hitz bereziak nola itzuli ipiniko dugu. Hiztegi moduko zerbait eginez.\nMarina -> Itsas Armada (erakunde osoa)\nmarine -> marine (pertsonak)\nEdozein iradokizun ongietorria da.\nArgitaratze data:11-12-2014 12:32\nAkuma no mi -> Deabruaren Fruitua\nNew World -> Mundu Berria\nEditatu du sogeking Data: 11-12-2014 15:56\nArgitaratze data:21-12-2014 23:11\nZalantza bat sortu zait...\nDoflamingori Waka-sama deitzen diotenean, FanSub batzuek "Joven Amo" bezala itzuli dutela ikusi dut, eta beste batzuek bere horretan utzi dutela...\nZer egingo zenukete? Waka-sama utzi ala "Joven Amo" delakoa itzultzen saiatu? "Nagusi/Buruzagi/Ugazaba Gazte"\nArgitaratze data:22-12-2014 12:52\nagian ondo legoke hori itzultzea. Euskaraz jartzekotan ipini Ugazaba Gazte.\nArgitaratze data:29-12-2014 18:17\nIngelesezko bertsioan ere ugazaba gaztea\nbezala zuzentzen dira batzuetan Doflamingori.\nZuetako norbaitek mangaren erritmoa jarraitzen al du???\nArgitaratze data:29-12-2014 18:23\nUtzita nago... agian berriz hasiko naiz...\nArgitaratze data:16-01-2015 15:42\nEa, zalantza batekin nator:\nPeor Generacion... nola itzuli?\nBelaunaldi izan behar duela nahiko argi daukat, baina "Peor" hori... Belaunaldi Txarrena/Gaiztoena/Zitalena... ez zaizkit horren "gogorrak" iruditzen...\n1.) Belaunaldi Ankerra\n2.) Belaunaldi Krudela\nPD: Hemen onartutako hitzak One Piece Azpititulatzeko beharrezkoa atalean gehitu ditut eta gehitzen joango naiz!\nArgitaratze data:16-01-2015 18:43\nNik uste egokiena "Belaunaldi Txarrena" dela.\nJaponieraz "Saiaku no Sedai" literalki "Belaunaldi Txarrena" da.\nArgitaratze data:17-01-2015 01:04\nTxarra hitzak ez al du "desegoki" zentzua hartzen, "gaizto" hartu beharrean? Nik uste izenarekin "iluntasun" apur bat bilatzen dela, eta txarrak ez dit horrelakorik transmititzen...\nArgitaratze data:17-01-2015 11:27\nsogeking idatzi du:\nEz dut telesaila jarraitzen baina halako kutsu misteriotsua ematen diola uste dut.\nArgitaratze data:19-01-2015 14:56\nNigatik ados, zer dio Egoni jaunak?\nNik uste itzulpenetan, literalki zer esan nahi duen baino, benetan modu egokiena bilatu behar dugula... Izan ere, ikusi Dragoi Bolako itzulpenak, zirraragarriak, itzelak... eta zer nolako hitzak? Kapar, heutsok, hikaren aldizkako erabilera... terminologia egokia momentu egokian erabiltzean datza!\nArgitaratze data:19-01-2015 17:56\nInterneten begira nenbilela hauxe topatu dut: http://eu.onepiec...a_Txarrena\nIdeiarik ere ez neukan One Piece Wikia bat zegoenik euskaraz. Nork idatzi ote du? Sorkuntza Txarrena jarri dute.\nArgi dago sorkuntza baino, belaunaldi hobeto geratzen dela. Baina bestea ez dakit...\nErabaki zeuk Sogeking, zeu zara Dressrosako itzultzailea. Jarri bihotzak agintzen dizuna.\nBide batez azkenaldian oso lanpeturik nabil, baina hurrengo asterako espero dut erritmoa berriro hartu eta Skypieako atalekin jarraitzea (StarKillerrek endingeko karaokea bukatzen badit beti ere jejeje).\nArgitaratze data:22-01-2015 11:57\nBeno, beno... Hortaz Belaunaldi Ankerra aukeratuko dut!\nPD: kuriositate gisa, begira nondik datorren Sorkuntza txarrena:\nArgitaratze data:27-01-2015 16:47\nNovato -> Hasiberri itzulpena nahiko zuzena iruditzen zait, baina...\nSupernovato -> Superhasiberri???\nArgitaratze data:07-02-2015 13:39\nNovato -> Hasiberri\nBaina "Supernovato" zer da? "Supernova"? Nik ikusi dudan itzulpenetan "supernova" esaten diete, euren izatea izarren eztanda baten metafora balitz bezala (?)\nEz dakit, hala bada agian "Supernoba" jarri beharko genuke euskaraz.\nArgitaratze data:08-02-2015 12:27\n2,427,973 unique visits\nRender time: 1.36 seconds - 231 Queries


Apidae - Wikipedia, entziklopedia askea.\nXylocopa violacea lore gainean\nApidae Apoidea azpifamiliako intsektu erle himenopteroen genero bat da.\nIntsektu himenopteroen ordenako familia bat. Hainbat mota daude, batzuk taldean bizi direnak, erlea adibidez, beste batzuk bakarrik bizi direnak eta beste batzuk bizkarroiak. Abdomenaren atzeko muturrean guruin pozoitsua duen ezten bat izaten dute. Mota ia guztiek kolore eta itxura desberdinetako ileak dituzte; mota beraren barruan ere, kolore desberdinak aurki daitezke. Hegalak mintzezkoak izaten dituzte. Tronpa dute loreetatik nektarra xurgatzeko. Familia horretako moten artean, talde egonkorretan bizi direnetan, badira ar eta eme ugalkorrak eta langile antzuak ere. Habietan eztia gordetzen dute arrautzatik irteten direnean apido jaio berriak elika daitezen. Taldeka bizi direnetatik Apis generoa da ezagunena. Xylocopa violacea ez da taldeka biltzen eta Bombus lapidarius generoak berriz urtero osatzen ditu koloniak.\nHauek ditu azpifamilia eta tribuak:\nBNF: 12259155j (data)\nPaleobiology Database: 70715


Patxi Iriart Hiribarren — XILABA 2020\nOier Urreizti, Patxi Iriart Hiribarren 8ko nagusia\nPatxi Iriart Hiribarren, Maddi Sarasua Laskarai Kopla handia\nPatxi Iriart Hiribarren, Miren Artetxe Sarasola 8ko nagusia\nIrakasleak zaizte Patxi eta Miren. Gaur ikasleen burasoekin bilkura ukan duzue. Berriz ere 20 burasoetarik 18 amak ziren. Patxi hasita 3na bertsu 8ko handian.\nPatxi Iriart Hiribarren, Kerman Diaz 10eko txikia\nErretreta hartu berria duzuen bikote zirezte Patxi eta Kerman. Patxi, denbora elkarrekin bidaiatzeko baliatu nahi zenuke. Kerman aldiz, astean hirutan haur ttipiak- bilobak zaintzera engaiatu da. Patxi hasita 3na bertsu 10eko ttipian.\n1.- Hiriburun bataila dute irabazi… 2.- Frantses estatuak du beti azken hitza…


Familia - Etxea kategoriako iragarki guztiak - Page 2 of 2 - Iragarki Laburrak\nAbuztuan haurrak zaintzeko prest!!\nHaur hezkuntzako irakaslea eta hezitzailea izateaz gain, ni nerabeen ama naiz. Haur eskola batean lan egiten dut. Abuztuan, astez zein asteburutan haurrak zaintzeko gogotsu nago. Interesik izanez gero lasai jarri…


Bildartek azalpenak eman ditu "Euskadi Pregunta" saioko iskanbila argitzeko • ZUZEU\nBildartek azalpenak eman ditu “Euskadi Pregunta” saioko iskanbila argitzeko\n“Bi sator Euskadi Pregunta saioan” artikuluak sortu duen iskanbila kontuan izanda, ZuZeun ere informazio gehiago biltzeari ekin diogu:\nEuskadi Pregunta saioari buruz Xigor Gezalak idatzitako artikulua irakurtzen zegoen Maria Urruela Bildarte marketing ikerketa etxeko arduraduna ZuZeuren telefono deia jaso duenean. Gertatutakoaz kezkatuta zegoen: “kritikak barra barra ari gara jasotzen”. Halere, egindako lanarekin lasai zegoen. ETBk eskatutako baldintzak hitzez hitz bete dituztela argitu du. “Eskatu ziguten hauteskunde zerrendetan zeudenak ez hartzeko. Aldiz, militante edo afiliatuei buruz ez dugu baldintzarik jaso”.\nAntonio Basagoiti gonbidatu zuten joan zen ostiralean Euskadi Pregunta saiora, eta gutxienez PPko bi militante izan ziren bertan: Chastelino Esono eta Galder Hernando. Bildarte etxeak ez zuen bi pertsona horien militantziaren berri. Batetik, ETBk ez zuelako baldintza gisa jarri alderdi bateko militante izatea edo ez, eta, bestetik, PPko bi militanteek ez zietelako halakorik esan.\nGizartearen isla izateaz\nBildarte etxetik diote “ezinezkoa” dela soilik 30 gizon-emakumerekin euskal gizartearen isla egokia eskaintzea. Hurbilpena egiten saiatu dira. Horretarako, irizpide hauek izan dituzte kontuan: gizon beste emakume, adin guztietako pertsonak, okupazio anitzetan dabiltzanak eta ideologikoki anitzak. Nola neurtzen dute hau guztia? Parte hartu nahi dutenei fitxak eman zizkien Bildarte enpresak. Beste datu batzuen artean, galdetzailearen ideologia politikoa ere aurkitu nahi izan dute: “Zein alderdi politikoren ideietatik sentitzen zara hurbilen?”. Hortik haratago ez zen ikerketa gehiago egin, “hitzarekin fidatu behar gara”.\nEzker-eskuin, abertzale-konstituzionalista ardatza kontuan izanda, “lau hankak” izan dituzte kontuan. Hau da, gutxi gora behera, alderdi politiko nagusi bakoitzeko %25. Horrez gain, egon dira beste alderdi batzuen hautesleak, baita abstentziora jo dutenak ere. Lurraldez lurralde ere proportzionalki aukeratu dute jendea. “Biztanleria gehien Bizkaian dagoenez, 30 hiritarretatik ia erdia bertakoak izan dira”.\nHauteskundeak aurreratu zituztenez gero, ETBk Bildarte enpresari “presaka” eskatu zion 30 hiritar aukeratzeko lana egiteko. Ahoz aho lortu dituzte batzuk, eta, beste batzuk, webgunean egindako eskaeren bidez. Aurrez marketing ikerketa kanpainetan esperientzia izanagatik, “telebistan aurpegia emateko jendea aurkitzea ikaragarri zaila da”, onartu du Urruelak. Dioenez, web bidez jaso dituzten eskaera kopuruen kantitatea “irrigarria” izan da. Ez hori bakarrik, askok azken unean atzera egin dute. “Pentsa egin ditugula ikerketa zailak, 1.000 euskaldunen sexuarekiko jarrerari buruzkoak adibidez, baina telebistan agertzea beste kontu bat da”. Bildartek bere betekizuna ahalik eta hobekien egin duela dio, “nahiz eta zehazki mota honetako lana ez den guk egin ohi duguna”.\n6 pentsamendu “Bildartek azalpenak eman ditu “Euskadi Pregunta” saioko iskanbila argitzeko”-ri buruz\nGorka 2012-10-01 14:56\nCarmen Alonso bilbotarra, Basagoitiri eginiko elkarrizketan lehen bost galderetan ageri dena ere PPko militantea da. Beraz ez dira 2, baizik eta 3 PPko militanteak. 30etik gutxienez 3, hau da %10… tela marinera.\nJosu mendicute 2012-10-01 16:09\nBa behin proporzioak zaintzen hasita, bazuten lau hanken proporzioak ere zaintzea. Ze 4 hanka dira EHn, baina ez dira laurak tamaina berekoak.\nAmonamantangorri 2012-10-01 17:01\nNiri hasieratik lau alderditako hautagaiei deitzea iruditu zait harrigarriena. Izan ere, alderdi politikoen legea gorabehera, Gasteizko parlamentuan ZAZPI indar politiko daude…\nZergatik eman horrenbesteko abantaila lau alderdi handienei, beste bi indar txikiagoen kaltetan? Zein irizpideren arabera erabaki zuten hori? Ezker Batuaren bi ataletatik zein gonbidatu ez zekitelako, beharbada?\nEta zein irizpideren arabera erabaki ote da lau hautagaien hurrenkera? Pentsatzekoa da azkeneko gonbidatuak abantaila handiagoa duela aurrenekoaren aldean…\nAitor eta Joseba 2012-10-02 09:51\nTelebistarako aproposa den jendea bilatu behar zela? Zituzten txarteletan galderak irakurri besterik ez zuten egiten! Telebistan ondo irakurtzen duten pertsonak bilatzea izango da zaila, ze gainera birek oso geizki irakurri zuten (Baezak bi aldiz errepikatu behar izan zuen galdera…)\nBorja 2012-10-02 10:00\nLau alderdi nagusi, bakoitzari %25, berdin PP, berdin EAJ…?? Eta 4 X 25 = 100, bada, zein ehunekotan sartzen dira beste alderdietakoak eta abstentzioarenak?\nGainera, (des)proportziotan hasita, logikoagoa litzateke, legea kontuan hartuta, ez galdetzaileen erdia bizkaitarrak izatea, baizik eta %33 lurraldeko (hainbeste diputatu aukeratzen direnez bakoitzean)…\nIzarpezelai 2012-10-02 20:22\n“Gizon beste emakume, adin guztietako pertsonak, okupazio anitzetan dabiltzanak eta ideologikoki anitzak” hartu dute kontuan Bildarte etxekoek… eta irizpide linguistikoa ahaztu zaie. Ez dute kontuan hartu EAEan erdaldunez gain euskaldunok ere egon bagaudela. Hots, irizpide linguistikoa ahantzi omen dute. Aukeratuen artean, esaterako, jakin nahi nuke zenbat euskaldun zeuden (hemen aipatu denaren arabera -Bilbokoak, Gasteizkoak,etab zela gehiengoa- ez dut uste euskaldunen presentzia ugaria zenik, ezta gutxiago ere…Eta horrek eragina handia du -dudarik gabe- kutsu politikoaren saio batean. Ez da soziologo izan behar hori jakiteko.


Sei gizon atxilotu dituzte genero indarkeriagatik EAEn\nHaietatik lau bikotekideak erasotzeagatik atzeman dituzte eta gainontzeko biak mehatxuak eta bortxak egiteagatik eta urruntze agindua hautsi izanagatik atxilotu dituzte, hurrenez hurren.\nErtzaintzak hiru gizon atxilotu ditu azken orduetan Bizkaian emakumeen kontrako indarkeria beste horrenbeste kasuen ondorioz. Gaur goizaldean, osteguna, 37 urteko gizon bat atxilotu dute Mungian genero indarkeria delitua egotzita. Gizonak ustez emaztea erasotu zuen familiaren etxebizitzan liskarra izan ondoren.\nBestalde, 42 urteko gizon bat atzeman zuen Ertzaintzak atzo goizaldean, asteazkena, Bilbon bere bikotekidea erasotu izanagatik liskar batean. Era berean, atzo, asteazkena, 23:00ak aldera, 43 urteko gizonezkoa atxilotu zuten Amorebieta-Etxanon bere emazteari tratu txarrak eragiteagatik. Bikotea banatzen ari da.\nErtzaintzak beste hiru gizonezko atxilotzeari ekin dio Gipuzkoan emakumeen kontrako indarkeria delituen ustezko egileak izateagatik. Lehenbiziko kasuan, 31 urteko gizonezkoa atzeman zuten atzo arratsaldean Andoainen bere emazteari lantokian mehatxuak egiteagatik. Bikotea banatzen ari da baita ere.\nBestalde, Ertzaintzako agenteek 47 urteko gizonezkoa atxilotu zuten bart Errenterian bere bikotekide ohiarekiko urruntze agindua hautsi izanagatik. Azkenik, Ertzaintzako agenteek 43 urteko gizona atzeman dute gaur goizaldean, osteguna, Zarautzen bere bikotekidea familiaren etxebizitzan erasotzea leporatuta.\nEra berean, 20 urteko emakume bat atzeman dute Gasteizen bere bikotekidea erasotu ondoren.\nInformazio gehiago:Eitb: Sei gizon atxilotu dituzte genero indarkeriagatik EAEn\n448 aldiz ikusita


V. KRITIKA LEHIAKETA | elinberri\n2019. ekainak 2 Albisteak, Zinea.eus\nAmaitu da V. Kritika Lehiaketara lanak aurkezteko epea. Iratxe Fresneda zinemagile eta irakasleak, Donostiako Kresala Zineklubeko lagunek eta Zineuskadiko Jara Ayucarrek osatuko dute horiek baloratzeaz arduratuko den epaimahaia.\nBi aste pasa dira deialdia zabaldu, eta zuen sormenari gure lehiaketan parte hartzeko galdegin genionetik. Zineman jarduten baduzue, edota, besterik gabe, zinemazale bazarete, hauxe izan da zuen aukera: aurten ere, zinemari buruzko errepertorioa biribiltzeko asmotan, zinema-aretoetan ikusgai diren filmen kritikak argitaratzeko asmoa dugu. Hori dela eta, zeregin horretaz arduratuko den laguna behar dugu… eta zu izan zaitezke lagun hori!\nBaina, bitartean, heldu da unea jasotako lanak irakurri, baloratu eta kritikari berria aukeratuko duten epaimahaikideak aukezteko. Lehenengo bi edizioetan Mikel Arregi Euskadiko Filmategiko zuzendari ohia, Juan G. Andrés kultur kazetaria eta Oihana Maritorena aktorea izan ziren epaimahaikideak. Hirugarren eta laugarren ediziorako, ordea, beste hiru lagun lotu genituen, Iñaki Lazkano kritikari eta irakaslea; Ane Muñoz zuzendari eta scritp-a; eta Josemi Beltran Giza Eskubideen Zinemaldiko eta Fantasiazko eta Beldurrezko Zinemaren Asteko zuzendaria, eta baita Donostia Kulturako zinema ataleko programazio arduraduna ere.\nBosgarren edizioa izango dugu aurten, eta bi urteko joerari jarraiki, kide berriak izango ditugu:\n– Iratxe Fresneda Delgado(Arrigorriaga, Bizkaia, 1974) euskal zinemagile, gidoilari eta unibertsitateko irakaslea da. 2016an, Irrintziaren oihartzunak dokumentala aurkeztu zuen Donostia Zinemaldiaren edizioan, Mirentxu Loyarte zinemagile iruindarraren bizipenei eta obrari buruzkoa, eta Lurralde Hotzak dokumentala estreinatu du 2019an. Ikus-entzunezkoetan doktorea da, eta, 2004az geroztik, Komunikazio eta Publizitate Saileko irakaslea da UPV/EHU unibertsitatean.\n– Kresala Zinekluba zinemazale talde aitzindaria da Gipuzkoaldean. 1967an sortu zuten, Kresala Elkartearen baitako ekimen gisa, klandestinitatean, eta ibilbide komertzialetik at dauden izenburuak programatzen jardun dute ordutik, filmen osteko solasaldi mamitsuak bultzatuz ere bai.\n– Zineuskadi Elkartea. ZINEUSKADI irabazi-asmorik gabeko elkartea da eta kide sortzaileen artean Eusko Jaurlaritzako Kultura eta Hizkuntza Politika Saila eta IBAIAeta EPE-APV 2014 urtetik, gainera, Euskal Irrati Telebista, Donostia Zinemaldia eta Euskal Filmategia erakundeak ditu bazkide. Euskal ikus-entzunezkoen sektoreari laguntza estrategikoa ematea du xede nagusi eta, ildo horretatik, enpresei eta profesionalei laguntza eskaintzen die nazio, Europa eta nazioarte mailan garatu eta zabaldu daitezen.\nJara Ayucar izango da entearen ordezkaria gure lehiaketan. Donostiako Zinemaldiko industria-sailean (Sales Office) hasi zuen Jarak bere ibilbidea, 2009an. Ordutik, nazioarteko ikus-entzunezko sektorearekin zerikusia duten lanekin uztartu du Donostiako Zinemaldiko Industry Club-eko lana; matchmaker aritu da nazioarteko hainbat merkatutan (MIPTV, MIPCOM, EFM de la Berlinale, Marché du Film del Festival de Cannes, FICG), zinematografia-banaketan (One Eyed Films, London) eta telebistako produkzioan (Bainet TV).


BERDINTASUNEKO ZERBITZUA: EMAKUMEEN BILGUNEA - Ayuntamiento de Alsasua / Altsasuko Udala\nBERDINTASUNEKO ZERBITZUA: EMAKUMEEN BILGUNEA\nEmakume eta gizonentzako aukera- berdintasunak gizarte osoari egiten dio on, ez soilik emakumeei.\n1. Aukera-berdintasunaren Udal politika planifikatzea, garatzea eta kudeatzea.\n2. Aukera-berdintasunaren printzipioa udal politika guztietan integratzea.\n3. Beste sail, erakunde eta instituzioei aholkatzea genero-ikuspuntua jarduketa- programa guztietan sartzeko.\nBanakako eskaerei erantzuna ematea.\nBerdintasunean eta genero-teorian formakuntza programa.\nPrograma, Egitasmo edo jarduerak genero ikuspegiarekin egin ahal izateko trebakuntza\nUdal langilegoari zuzendutako formakuntza emakumeen eta gizonen arteko aukera berdintasunean: arreta zuzena eskaintzen duten langileak\nUdal kirol eskoletako monitoreei zuzendutako formakuntza\nHezkidetza eskola: Berdintasuna eraikitzen\nLana, familia eta bizitza pertsonala bateragarri egitea xede duen Altsasuko III. Ituna.\n4. Genero-desberdintasunak murrizteko berariazko jarduerak antolatzea eta garatzea.\nIkastaro eta tailerrak: lentzeria, yoga, literaturaren inguruko hizketak, josketa lanak, pentsamendu positiboa, heltzeko plazerra, autodefentsa, autonomia…\nEmakumeendako informazio eta arreta zerbitzua:\n– Lehendabiziko arreta: informazioa eta deribazioa\n– Emakumeentzako doako aholkularitza juridikoa (hileko azken ostegunetan, hitzordua aurretik hartuz).\n– Emakumeen kontrako indarkeria kasuetan, banakako eta konfidentzialtasunezko arreta .\nLAN EGITEKO ESTRATEGIA:\nBinakoa: zeharkakotasuna eta ekintza positiboa..\nZeharkakotasuna:”Prozesu politikoak berrantolatzea, hobetzea, garatzea eta ebaluatzea, prozesu horietan parte hartu ohi duten eragileek genero berdintasunaren ikuspegia txerta dezaten beren politiketan eta fase guztietan”. “…ez da behin bakarrik martxan jartzeko estrategia, prozesu osoan zehar iraungo duen zerbait baizik…”\nEkintza positiboa: “gizartearen jardunbideen edo sistemen ondoriozko bazterkeriak aldatzeko edo zuzentzeko aukera emango duten neurrien bitartez aukera berdintasuna ezartzeko estrategia”. Europako Batzordea. (1998)\nOrdutegia: Astelehena, asteazkena eta ostiraletan: 7:30etatik 15:00etara- Astearte eta ostegunetan: 7:30etatik 13:00etara eta 15:00etatik 17:00etara. Udako ordutegia : Egunero 7:30etatik 15:00etara.\nBerdintasuneko agentea: Jaione Iraola Rozas.\nHelbidea: Foruen Plaza (Gure Etxea 1. solairua ) p.k. 31800 Altsasu (NAFARROA).\nPosta Helbidea: Gartzia Ximenez 36 p.k. 31800 Altsasu (NAFARROA).\nTelefonoa: 948 56 48 23\nFaxa: 948 56 38 55\nErantzunak desaktibatuta daude BERDINTASUNEKO ZERBITZUA: EMAKUMEEN BILGUNEA sarreran\n← BERDINTASUN ARLOAREN PROGRAMA ETA PROIEKTUAK\nINTXOSTIAPUNTA GAZTEGUNEA →


Ur ontziratuak | Consumer\nUr mineralen kontsumoa nabarmen hazi da.\nUr ontziratuen etiketatik, haien osaerari, jatorriari edo kontsumo-data lehenetsiari buruzko informazio zehatza lortzen dugu. Baina inork ez zuen, orain arte behintzat, behar bezala kontserbatu eta manipulatzeko orientaziorik ematen. Horrelako datuak sartuz gero, erantzukizuna kontsumitzaileari jakinaraziko zaio argi eta garbi.\nUdako beroak egokiak dira edari freskagarri gehiago eta, nola ez, ur mineral gehiago kontsumitzeko. Produktu horrek nabarmen egin du gora azken urteotan. Tradizioz, gatz mineralen edukiari eta ontziratze-prozesuari buruzko etiketetan. Baina zerbait aldatzen ari da orain arte ohiko araua zena. Ohiko informazioari zenbait merkataritza-etxek produktuaren manipulazioari buruzko aholkuak gehitzea erabaki dute.\nBerria da, izan ere, eta oraingoz marka bakar bati eragiten dio. Etiketetan, honelako adierazpenak irakur daitezke: «Leku garbi, fresko eta lehorrean gorde» edo «Eguzki-argitik eta usain oldarkorretatik babestu». Gainera, produktuaren kontserbazioari eta kontsumoari buruzko informazioa ematen du: «Ontzia ireki ondoren, hotzean eduki»; «ireki eta hurrengo 2-3 egunetan kontsumitu».\nKontsumitzaileari informazioa heltzeak ez du esan nahi doako ekintza bat denik edo jokabide-arau hobeak emateko helburua duenik, baina, horrez gain, produktuaren erantzukizun-mugak aldatu egin behar dira, kontsumitzeak ekar ditzakeen arazoak konpontzeko.\nEtiketan adierazitako zehaztapenek adierazten dute, hasteko, ontziratze-enpresa dela ontzi itxi eta hondatu gabeetan dagoen produktuaren identitatearen, osotasunaren, kalitatearen eta osaeraren arduraduna, baina ez ontzi horiek ireki ondoren gertatzen denaren arduraduna. Kontsumitzaileak, beraz, bere gain hartu beharko du bere gain identitatearen berezko erantzukizuna eta haren edukiak izan ditzakeen kalteak, kontserbazio desegoki baten edo behar ez bezalako manipulazio baten ondorioz.\nbetebeharrak ur ontzien eta ur ontziratuen etiketari buruzko arau berariazkoetan biltzen dira. Arauetan adierazten da nahitaezkoak direla salmentaren izenari, lehentasunezko kontsumoaren datari, konposizio analitikoari eta legez baimendutako tratamenduei buruzko datuak. Aukeran, honako hauek aipa daitezke: urak bainuetxeetan duen larrialdi-tenperatura, mineral natural edo onura publikoko deklarazioaren data, eta uraren zenbait ezaugarri. Osasun-agintariek, etiketetan nahiz publizitatean, populazioaren sektore jakin batzuentzako kontraindikazioei buruzko oharrak sartzera behartu dezakete.\nHauek dira zilegi diren aipamenak eta haien betebeharrak:\nOso mineralizazio txikia (50 mg/l hondakin lehor bitarte)\nOligometalikoak edo mineralizazio txikikoak (hondakin lehorreko 500 mg/l bitarte)\nMineralizazio handia (1.500 mg/l hondakin lehor baino gehiago)\nBikarbonatatua (600 mg/l bikarbonato baino gehiago)\nSulfatatua (200 mg/l sulfato baino gehiago)\nKloruratua (200 mg/l kloruro baino gehiago)\nKaltzikoa (150 mg/l kaltzio baino gehiago)\nMagnesikoa (50 mg/l magnesio baino gehiago)\nFluoratua edo fluoruroak dituena (1 mg/l fluoruro baino gehiago)\nFerruginosoa edo burdina duena (1 mg/l burdina bibalente baino gehiago)\nAzidulatua (250 mg/l CO2 libre baino gehiago)\nSodikoa (200 mg/l sodio baino gehiago)\nEgokia da haurrentzako elikagaiak prestatzeko edo sodio gutxiko dietak prestatzeko (20 mg/l sodio bitarte).\nOndorio laxanteak izan ditzake\nDiuretikoa izan daiteke\nZehaztutako aipamenak baimentzeko, finkatutako edukiak errespetatu behar dira, eta azterketa fisiko-kimikoak eta, beharrezkoa bada, azterketa farmakologikoak, fisiologikoak eta klinikoak egin behar dira, zientifikoki onartutako metodoen arabera.\nOntziratutako urek salmentaizan behar dute etiketatuta, merkaturatu ahal izateko. Urari karbono dioxidoa gehituz gero, gasifikatuaren adierazpen gehigarria erabil daiteke. Gaur egun, araudiak baimentzen dituen salmenta izenak hauek dira:\nUr mineral naturalak\nEdateko ur prestatuak\nIturritik edo hartunetik datorren edateko ur prestatua\nHornidura publikoko ur prestatua\nOntziratutako urei buruzko araudiak, produktuari buruzko informazio- eta segurtasun-eskubideak babesteko, debekatu egiten du etiketako nahitaezko datuak zigilu, kapsula, tapoi edo ontzia irekitzean erabiltzen ez diren beste zati batzuetan soilik inskribatzea. Era berean, ez da zilegi adierazpen, izendapen, marka, irudi edo bestelako zeinurik erabiltzea, figuratiboak izan ala ez, baldin eta ezaugarri horiek ez badituzte, batez ere jatorriari, ustiapen-baimenaren datari, analisien emaitzei edo egiazkotasun-bermeen antzeko beste erreferentzia batzuei dagokienez. Era berean, ezin da giza gaixotasun baten prebentzio-, tratamendu- edo sendatze-propietaterik adierazten duen erreferentziarik agertu.\nEra berean, ontziratutako uren izenak ezin dira nahasi kontsumitzailea horrelako praktiken bidez, ez eta ekintza fisiologiko berariazkoak iradoki ere, edo kontsumitzaileari jatorriari dagokionez akatsa eragiten diotenak. Hala, etiketan datu analitikoak sartzea besterik ez zaio geratzen «ur mineral naturala» izenari.\nHoriek dira, hain zuzen ere, merkaturatuenak. Jatorria lurrazpikoa baino ezin da izan, eta kimua iturburukoa. Horrek esan nahi du bere ezaugarri mineralak eta konposizio-ezaugarriak ez direla aldatzen. Merkaturatu orduko, honela ager daitezke etiketak:\nUr mineral berez gaseosoa\nIturburu bereko gasarekin sendotutako ur mineral naturala\nUr mineral naturala, gas karboniko erantsia duena\nUr mineral natural erabat gasgabetua\nEtiketan iturburuaren edo hartunearen izena eta ustiatze-lekua adierazi behar dira; Espainian badago, udalerria eta probintzia gehitu behar dira. Nahi izanez gero, ikur bereizgarria jar daiteke herriaren izenarekin, betiere, ustiatze-lekua produktuaren izendapen komertzialarekin bat badator eta ez bada uraren jatorrizko izenarekin lehian jartzen. Marka iturburuaren izenarekin bat ez badator, izendapen komertzialean erabilitako karaktereek txikiagoak izan behar dute. Kontsumitzailea ez nahasteko, debekatuta dago merkaturatzea iturburu bereko ur mineral natural baterako zenbait izendapen komertzialekin.\nArauak, beraz, ez du ezer esaten ura manipulatzeko edo kontserbatzeko arriskuez, edozein motatakoa izanda ere. Etiketetan gomendioak sartzea aukerakoa eta, beraz, orientagarria da. Hala ere, aipamenak balizko erreklamazioak aska litzake ontziratze-etxeetan. Orain agertzen den bezala, etxea ez da produktuaz ulertzen manipulatu ondoren. Beraz, abizore begiarekin jardutea komeni da.\nUr mineral naturalak: bakteriologikoki osasuntsuak direnak, jatorria lur azpiko geruza edo hobi batean dutenak eta iturburu batetik iturburu batera edo gehiagotara ateratzen direnak, naturalak edo zulatuak. Mineralen, oligoelementuen eta beste osagai batzuen edukiagatik bereizten dira, eta, batzuetan, efektu jakin batzuengatik eta jatorrizko purutasunagatik.\nUr mineral berez gaseosoa edo ur mineral natural karboniko naturala: ontziratu ondoren anhidrido karbonikoaren edukia erditze-puntuan izango lukeenaren berdina duena. Ontziratze-prozesuan askatutakoa ordezteko gehitutako gasa iturburu berekoa izango da.\nIturburu bereko gasarekin sendotutako ur mineral naturala: ontziratu ondoren anhidrido karbonikoaren edukia erditze-gunean izango lukeena baino handiagoa duena. Gehitutako gasa dagokion uraren iturburu berekoa izango da.\nGas karboniko erantsia duen ur mineral naturala: anhidrido karbonikoa gehitu zaion ura, ur horren iturburu beretik ez datorrena.\nErabat desgasifikatutako ur mineral naturala: gas karboniko librea kendu zaion ura, prozedura fisiko hutsez.\nPartzialki desgasifikatutako ur mineral naturala: gas karboniko librea hein batean kendu zaion ura, prozedura fisiko hutsez.\nIturburuko urak: lurpeko ur edangarriak dira, lurraren gainazalean berez azaleratzen direnak edo horretarako egiten diren lanen bidez jasotzen direnak, ura kontsumitzeko aukera ematen duten ezaugarri naturalekin, elementu material ezegonkorrak bereizteko behar diren gutxieneko tratamendu fisikoak aplikatu ondoren.\nUr prestatuak: arautegian ezarritako ezaugarriak betetzeko behar diren tratamendu fisiko-kimikoak jasan behar dituztenak dira. Izenaren ondorioetarako, mota hauek bereizi beharko dira:\nEdateko ur prestatuak: Iturburutik edo hartunetik datozenean.\nHornidura publikokoak, prestatuak: jatorri hori badute.\nKontsumo publikoko ur ontziratuak: kontsumo publikokoak diren edateko urak dira, koiunturalki ontziratuak, etxez etxeko banaketarako, sare orokorrak banatzen dituen kontsumo publikoko uren nahigabeko gabeziak edo gabeziak ordezkatzeko.\netiketa kontsumitzaile manantial-eu normativa-eu ur mineral ontziratuak ur motak ura


Los empresarios y ETA, una historia no contada\nPrentsa-oharrak Los empresarios y ETA, una historia no contada\nJuan José Álvarez, Emiliano López Atxurra eta José Ignacio Zudaire, gaur, liburuaren aurkezpenean.\n-Petronorrek “Los empresarios y ETA, una historia no contada” liburua plazaratu du, 50 urtetik gora bizitakoa eta egungo gizartean dituen ondorioak ulertzen saiatzeko.\n-Liburua 11 egileren kontakizunek osatzen dute, gure iragan oraintsukoenaren ikuspegi osatu eta gertukoa eskainita.\n-Pertsonak, enpresak, ondorioak, faktore komun gisa saminez eta isiltasunez elkartutako errealitatea osatzen dutenak.\n-Liburuak Iñigo Urkullu lehendakariaren hitzaurrea du.\n-Laster liburua formatu digitalean aurkeztuko da.\nHamaika egilek, hamaika kontakizunek eta Iñigo Urkullu lehendakariaren hitzaurre batek errealitate konplexu baten kontakizun poliedrikoa osatzen dute, urte gutxi batzuren buruan jasandako samina argiago ikusteko ñabardurak eskaintzen dituztenak. Petronorrek “Los empresarios y ETA, una historia no contada” liburua eman du argitara, 50 urtetan zehar bizitzakoa eta horrek gure egungo gizartean dituen ondorioak ulertzen laguntzeko.\nKontakizunek gai ezberdinen errepasoa egiten dute, hala nola momentuko testuinguru sozioekonomikoarena, gure ekonomian utzitako ondorioena edo-ta eragindako kalte ekonomikoarena. Guzti hori indarkeriak kolpatutako pertsonengan eta familiengan izandako inpaktu itzela bazter utzi gabe, horrek nolabait euren bizitzak betiko aldatu zituelako. Eurenak eta guztionak.\nGainera, Araba, Bizkaia, Gipuzkoa eta Nafarroa banaka aztertzen ditu, lurralde bakoitzak, bere ezaugarriekin, bere egunerokotasuna mehatxuetatik hasita erailketetaraino mota guztietako atentatuekin baldintzatua ikusi zuelako.\nEuskaditik joan ziren pertsonak eta inoiz itzuli ez zirenak, presiotik, mehatxutik, beldurretik ihesi. Ezaugarri partekatu gisa inoiz bakardadea sentitu dutenak. Ahanzturak jota gaur egun gauza bera senti ez dezaten lortu behar dugu.\nPetronorrek, sortu zeneko 50. urtemugaren haritik, lan honen argitalpena bultzatu nahi izan du enpresa munduari egin nahi dion aitortzaren parte gisa, honakoa konprometitua eta ausarta izan baita eta esfortzuz eta sakrifizioz inola ere doan lortu ez den ongizatea ahalbidetu duelako.\n(Bilbo, 1961) Informazio ekonomikoaren arloan eskarmentu handiko kazetaria da eta bere ibilbide profesionalaren zatirik handiena Expansión egunkariaren Bilboko egoitzan erredaktore moduan burutu du. Halaber, Editorial Prensa Ibérica-rekin lankidetzan aritu izan da, eta baita beste zenbait enpresarekin ere memoriak eta erreportaiak lantzen.\n(Zumaia, 1964). Zuzenbidean doktore, Nazioarteko Zuzenbide Pribatuaren arloan, UPV-EHUren eskutik, Doktoretzako Sari Berezia lortutakoa. 2015ean Humanitateen, Kulturaren, Arteen eta Gizarte Zientzien Eusko-Ikaskuntza-Laboral Kutxa saria jaso zuen. UPV-EHUn Nazioarteko Zuzenbide Pribatuko katedraduna da eta irakasle bisitaria estatuko zein nazioarteko hainbat unibertsitate eta ikerketa zentrotan. GLOBERNANCE-ren (Gobernantza Demokratikorako Institutua) sortzaileetakoa da, eta idazkaria. Europako Mugimenduaren Euskal Kontseiluko (EUROBASK/ CVME) idazkari nagusi izan zen 2003 eta 2012 bitartean, eta Europako Batzordeak (Justizia, Askatasun eta Segurtasuneko Zuzendaritza Nagusia) 2007ko abenduan aditu izendatutakoa, Justizia Zibilaren, Mugen, Datu pertsonalen Babesaren eta segurtasunaren arloetan. Bere ikerketak Itsas Zuzenbidean, Nazioarteko Merkataritzako Zuzenbidean eta Giza Eskubideetan, Europako Zuzenbidean eta barne gatazkei lotutako arloetan oinarritzen dira.\n(Bilbo, 1947). Ekonomilaria eta abokatua Deustuko Unibertsitatetik, sektore publikoan zein pribatuan ibilbide profesional handikoa, irakaskuntza eta finantza sektorean aritutakoa. Sektore publikoan nabarmentzekoa da Europako Batzordeko Industria Gaietarako III. Zuzendaritza Nagusian aritu izana; edo-ta SPRI Enpresa-Garapenerako eta Industria Birmoldaketarako Elkarteko idazkari nagusi zein Energiaren Euskal Erakundeko zuzendari nagusi legez jardun zuela. Sektore pribatuan Euskal Enpresarien Zirkuloko zuzendari izan zen, Morgan Stanley-ko Executive Director eta Caixa Banca Privada-ko zuzendari. Gaur egun Viscofan, S. A.-ko Kontseiluko presidentea eta Batzorde Auditoreko presidente ordea da eta Minersa zein Teknia-ko kontseilaria. ABC egunkariko komentarista ekonomikoa ere bada eta Vocento Taldeko egunkari erregionaletakoa, zeintzuetan azken 28 urteetan 5.500dik gora artikulu plazaratu dituen.\n(Bilbo, 1970), Zientzia Politikoetan eta Soziologian doktore, Etikako irakaslea da Deustuko Unibertsitatean. Gizarte Eraikuntzarako Etika Masterra zuzentzen du bertan, hango Etika Aplikatuko Zentruko kide da eta Errealitate Sozialari Aplikatutako Etikako Ikerketa Taldekoa ere bai, ‘Gatazken eta Bake Kulturen’ lerroan zein ‘Aldaketa eta Eraldakuntza Sozialekoan’ .\n(Bilbo, 1963), Filosofia eta Teologian lizentziatua eta Teologian doktore, Etikako irakaslea da Deustuko Unibertsitatean, Etika Aplikatuko hango Zentroko kidea eta Errealitate Sozialari Aplikatutako Etikako Ikerketa taldekoa, ‘Gatazkak eta Bake Kulturak’ lerroan.\n(Barakaldo, 1960). Gaur egun El Correo egunkariko berriemale ekonomikoa da, Vocento Taldeko Euskal Herriko informazio orokorreko egunkari liderra. Informazio Ekonomikoko Kazetarien Elkarteko (APIE) kide da eta Vocento taldeak Euskal Herriko Unibertsitatearekin lankidetzan eskainitako Kazetaritza Multimediako Masterreko irakaslea Kazetaritza Ekonomikoa irakasgaiean. Hainbat masterretan hartu du parte irakasle gonbidatu gisa eta irrati eta telebistako programa ugaritan parte hartutakoa da. 2018an Energiaren Espainiako Klubak Kazetaritza Saria eman zion.\n(Vitoria-Gasteiz, 1969). Gaur Express eta Ya egunkarietan hasi zuen bere ibilbidea, nahiz eta batik bat irratietan ekin dion bereziki maila profesionalean, Radio Vitoria, Radio Euskadi, Cadena Cope eta, 2002tik, Cadena Ser-eko erredakzioetatik igarota. Irrati kate honetan edukietako zuzendari erregionala da Euskadin eta ‘La Ventana Euskadi’ albistegia eta ‘La lupa’ iritzi zutabea editatzen ditu. 2018ko ekainean ‘La ventana de la memoria’ programa jarri zuen abian, hilero terrorismoaren biktima bati eskainia.\n(Bilbo, 1961). Informazio Zientzietan lizentziatua Euskal Herriko Unibertsitatean, TV3-eko berriemalea izan zen Euskadin 1985ean eta, 1986 eta 2000 artean, Deia egunkariko politika eta ekonomia sailetako erredaktore. 2000tik Estrategia Empresarial hamabostekariko zuzendaria da, eta 2012tik enpresa editoreko kontseilari delegatua. Horrez gain, Radio Euskadiko Ganbara saioan aritu zen eta Bilboko Herri Irratian dabil ekonomiako aditu gisa.\n(Donostia, 1963). Informazio Zientzietan Lizentziatua Euskal Herriko Unibertsitatean, Iritzi saileko buru eta berriemale politiko izan da El Diario Vascon, 1989an bertan lanean hasi zenez geroztik. Lehenago erredaktore gisa ekin zion El Correo, Deia eta La Voz de Euskadin. Cadena Ser, Televisión Española, Radio Euskadi eta ETBko tertulietan aritu da, eta aditu gisa Cuatro-n. EiTBko zuzendari nagusia izan zen 2009ko ekainetik 2013ko martxora bitartean.\nVíctor Goñi (Iruñea, 1970). Informazio Zientzietan Lizentziatua Nafarroako Unibertsitatean, bere lehen lantokia Radio Euskadi-Radio Vitoria izan zen, 1994an Diario de Noticias de Navarra sortu zuen taldean sartu arte. Gaur egun zuzendariaren ondokoa da bertan. 2004tik 2008ra bitartean Espainiako Gobernuak Nafarroan duen Ordezkaritzako Kabinete Teknikoko burua izan zen, Vicente Ripa sozialistaren agindupean. Nafarroan zen EAEn irrati eta telebista saio askotan aritzen da.\n(Gernika-Lumo, 1969). Euskaldunon Egunkarian politikako erredaktore izan zen Bizkaian, Deia egunkariko berriemale politiko eta Radio Euskadi-ko zuzendari, El Correo-ko zutabegile politiko izateaz gain. EiTBko euskara arduradun izan zen, eta 2007tik Euskararen Aholku Batzordeko kide da, hizkuntzaren arloan Eusko Jaurlaritzaren aholkularitzarako erakunde ofizialekoa. Bi biografia ditu euskaraz idatziak, Churchill eta Stalin-i buruz, eta 2006an EiTBk plazaratutako ‘Veinte voces por la normalización’ liburuaren egileetakoa izan zen. Analista politikoa izan da Bizkaia Irratian, Euskadi Irratian, Radio Euskadin eta Cadena Ser-en zein ETBn, besteak beste TVE, TV3, Galiziako Irratia, Argia edo Hermes-en ere arituz.